Remete FARKAS LÁSZLÓ

MAGYAR NÉPIES 
IGÉZŐK ÉS RÁOLVASÓK

Verses imádságok, fohászok, napi, havi és ünnepköri igézők, regulák, sorolók, jóslók…
Nagy-magyarországi feljegyzések, gyűjtések, nyelvi és népi emlékek felhasználásával…

Régies-népies stílusban, és korabeli nyelvezetre törekedve… 
Népköltések, töredékek, babonák, szólások alapján… 
Ősi népi vallásos emlékek fennmaradásáért…
Pannon ösvényt járók felkészüléséhez…
Ősmagyar hitet felelevenítőknek…
Magyar lelkület felidézésére… 
Hagyomány megőrzéséért…
Múltunk tiszteletért!
Magyarságunkért!
Magunkért!

Kézirat
---------------------------------------------------------------------------------------------------------------
Budapest, 2014.

TARTALOMJEGYZÉK

I.	Fejezet: IMÁK, FOHÁSZOK, DÍCSÉRŐK
Egy Istenhez, Égatyához
Reggeli köszöntő
Napi ima
Étekköszönő
Esti fohász
Áldáskérő
Dicsőítő
Boldogasszony Földanyához
Reggeli köszöntő
Napi ima
Étekköszönő
Esti fohász
Áldomás
Fohász
Tisztuláskérő
Könyörgő
Segélykérő
Hálálkodó
Égi-földi teremtőkhöz
Népi hitvallás
Áldáskérő
Áldomás
Hárító

II. Fejezet: HETI RIGMUSOK
Heti napi sorolók
Hét napjai
Hétmentő
Heti ajánló
Soroló
Megmondó
Megtiltó
Megmondó
Heti igézet
Heti napi tisztelők
Hétfői kérlelő
Keddi hárító
Szerdai dicsérő
Csütörtöki tisztelő
Pénteki elhárító
Szombati tisztelő
Vasárnapi tisztelő
Ünnepköszöntő
Napi strófák
Hétfő, hetedfő
Kedd, ketted nap
Szerda, harmadnap
Csütörtök, negyednap
Péntek, ötödnap
Szombat, hatodnak
Vasárnap, vásárnap, nagynap, szentnap
Ünnepnap, szökőnap
Neves heti napok
Nagyfarsangi vasárnapok
Nagyfarsang hete
Nagyböjti vasárnapok
Húsvéti jeles napok
Zöldböjti vasárnapok
Nyárböjti vasárnapok
Kisböjti vasárnapok

III. Fejezet: HOLDHÓNAPI RIGMUSOK
Hold-napi fohászok
Újhold köszöntő
Újhold fohász
Növőhold fohász
Telihold fohász
Fogyóhold fohász
Nappalhold fohász
Bújóhold fohász
Fohász holdfogyatkozáskor
Hold-havi regulák
Újhold
Növő hold
Telihold
Fogyó hold

IV. Fejezet: HÓNAPOS RIGMUSOK
Népi hónap-tár
Tizenkét felsőbbség
Tél hava
Télutó hava
Tavaszelő hava
Tavasz hava
Tavaszutó hava
Nyárelő hava
Nyár hava
Nyárutó hava
Őszelő hava
Ősz hava
Őszutó hava
Télelő hava
Hónapok régies-népies nevei
Télközép
Télutó
Tavaszelő
Tavasz
Tavaszutó
Nyárelő
Nyárközép
Nyárutó
Őszelő
Ősz
Őszutó
Télelő
Hónapok
Hónapkezdő igézők
Hónapkérlelő
Hónapigéző
Hónapköszöntő
Hónapmegtisztelő
Újhónap tisztelő
Újhónap tisztelő

V. Fejezet: Időszakok igézete
Év eleji igézők
Teremtő dicsérete
Boldogasszony dicsérete
Éjféli kívánság
Hajnali kívánság
Újévi köszöntő
Újévi kérlelő
Újévi fohász
Napkérlelő
Farsangoló
Télvégi igézők
Télvégi kérés
Gyertyaszentelő
Télvégi Napköszöntő
Vetésünnep
Nagyböjt
Tavaszi igézők
Tavaszi Napkérő
Tavaszi Holdköszöntő
Fohász Boldogasszonyhoz
Esőkérő
Tavaszi Napköszöntő
Tavaszi Holdköszöntő
Tavaszi tisztító
Emlékező
Bűvölő
Komázó, mátkázó
Zöldböjt
Nyári igézők
Áldáskérő
Nyárközép köszöntő
Esőváró
Kérlelő
Esti tisztulás
Kalászőrző
Aratásbuzdító
Nyárböjt
Őszi igézők
Teremtőre
Boldogasszonyra
Emlékező
Mártonozó
Kisböjt
Kívánó
Luca-idő fohászkodó
Év végi igézők
Télközép köszöntő
Karácsonyváró
Előesti kívánság
Estebédi kívánság
Karácsonyi áldomás
Karácsonyi köszöntő
Karácsonyi mondóka

VI. Fejezet: ÜNNEPKÖRI NAPI RIGMUSOK
Karácsonyi ünnepkör
Éjfél (dec. 24-25.)
Nagykarácsony (dec. 25.)
1/1. Hetedfő	  Karácsony, István-nap (dec. 26.)
1/2. Kettednap	Téli János-nap (dec. 27.)
1/3. Harmadnap	Aprószentek (dec. 28.)
1/4. Negyednap	 Szürke Tamás-napja (dec. 29.)
1/5. Ötödnap	  Dávid-nap (dec. 30.)
1/6. Hatodnap 	Szilveszter-nap (dec. 31.)
1/7. Hetednap 	Kiskarácsony (jan. 1.)
1/8. Hetedfő	 Maklár-nap (jan. 2.)
1/9. Kettednap	Benjámin-nap (jan. 3.)
1/10. Harmadnap 	Titusz-nap (jan. 4.)
1/11. Negyednap	Simon-nap (jan. 5.)
Nagyfarsangi ünnepkör
1/12. Ötödnap	 Gáspár-nap (jan. 6.)
1/13. Hatodnap	Attila-nap (jan. 7.)
1/14. Hetednap	Szeverin-nap (jan. 8.)
1/15. Hetedfő	 Marcell-nap (jan. 9.)
1/16. Kettednap	Pál-nap (jan. 10.)
1/17. Harmadnap	Ágota-nap (jan. 11.)
1/18. Negyednap	Ernő-nap (jan. 12.)
1/19. Ötödnap	 Veronika-nap (jan. 13.)
1/20. Hatodnap	Félix-nap (jan. 14.)
1/21. Hetednap	Lóránt-nap (jan. 15.)
1/22. Hetedfő	 Gusztáv-nap (jan. 16.)
1/23. Kettednap	Antal-nap (jan. 17.)
1/24. Harmadnap	Piroska-nap (jan. 18.)
1/25. Negyednap	Sára-nap (jan. 19.)
1/26. Ötödnap	 Fábián-nap (jan. 20.)
1/27. Hatodnap	Ágnes-nap (jan. 21.)
1/28. Hetednap	Vince-nap (jan. 22.)
1/29. Hetedfő	 Zelma-nap (jan. 23.)
1/30. Kettednap	Timót-nap (jan. 24.)
1/31. Harmadnap	Pál-napja (jan. 25.)
2/1. Negyednap	Paula-nap (jan. 26.)
2/2. Ötödnap	 Angelika-nap (jan. 27.)
2/3. Hatodnap	 Károly-nap (jan. 28.)
2/4. Hetednap	 Adél-nap (jan. 29.)
2/5. Hetedfő	 Martina-nap (jan. 30.)
2/6. Kettednap	Marcella-nap (jan. 31.)
2/7. Harmadnap	Breda-nap (febr. 1.)
2/8. Negyednap	Gyertyaszentelő (febr. 2.)
2/9. Ötödnap	 Balázs-nap (febr. 3.)
2/10. Hatodnap	Gilbert-nap (febr. 4.)
2/11. Hetednap	Ágota-nap (febr. 5.)
2/12. Hetedfő	 Dorottya-nap (febr. 6.)
Nagyböjt ideje
2/13. Kettednap	Apalina-nap (febr. 7.)
2/14. Harmadnap	Aranka-nap (febr. 8.)
2/15. Negyednap	Apollónia-nap (febr. 9.)
2/16. Ötödnap	 Kolozs-nap (febr. 10.)
2/17. Hatodnap	Bertold-nap (febr. 11.)
2/18. Hetednap	Lívia-nap (febr. 12.)
2/19. Hetedfő	 Jordán-nap (febr. 13.)
2/20. Kettednap	Bálint-nap (febr. 14.)
2/21. Harmadnap	Györgyi-nap (febr. 15.)
2/22. Negyednap	Júlia-nap (febr. 16.)
2/23. Ötödnap	 Donát-nap (febr. 17.)
2/24. Hatodnap	Bernadett-nap (febr. 18.)
2/25. Hetednap 	Zsuzsanna-nap (febr. 19.)
2/26. Hetedfő	 Aladár-nap (febr. 20.)
2/27. Kettednap 	Eleonóra-nap (febr. 21.)
2/28. Harmadnap	Péter-nap (febr. 22.)
2/29. Negyednap	Alfréd-nap (febr. 23.)
2/30. Ötödnap	 Mátyás-nap (febr. 24.)
Szökőnap (febr. 25.)
3/1. Hatodnap	 Géza-nap (febr. 25. vagy 26.)
3/2. Hetednap	 Edina-nap (febr. 26. vagy 27.)
3/3. Hetedfő	 Ákos-nap (febr. 27. vagy 28.)
3/4. Kettednap	Elemér-nap (febr. 28. vagy 29.)
3/5. Harmadnap	Albin-nap (márc. 1.)
3/6. Negyednap	Lujza-nap (márc. 2.)
3/7. Ötödnap	 Kornélia-nap (márc. 3.)
3/8. Hatodnap	 Kázmér-nap (márc. 4.)
3/9. Hetednap	 Adrián-nap (márc. 5.)
3/10. Hetedfő	 Koletta-nap (márc. 6.)
3/11. Kettednap	Tamás-nap (márc. 7.)
3/12. Harmadnap	János-nap (márc. 8.)
3/13. Negyednap	Franciska-nap (márc. 9.)
3/14. Ötödnap	 Ildikó-nap (márc. 10.)
3/15. Hatodnap	Teréza-nap (márc. 11.)
3/16. Hetednap	Gergely-nap (márc. 12.)
3/17. Hetedfő	 Krisztián-nap (márc. 13.)
3/18. Kettednap	Matild-nap (márc. 14.)
3/19. Harmadnap	Kristóf-nap (márc. 15.)
3/20. Negyednap	Herbert-nap (márc. 16.)
3/21. Ötödnap	 Gertrúd-nap (márc. 17.)
3/22. Hatodnap	Sándor-nap (márc. 18.)
3/23. Hetednap	József-nap (már. 19.)
3/24. Hetedfő	 Hubert-nap (márc. 20.)
3/25. Kettednap	Benedek-nap (márc. 21.)
3/26. Harmadnap	Beáta-nap (márc. 22.)
3/27. Negyednap	Emő-nap (márc. 23.)
3/28. Ötödnap	 Gábor-nap (márc. 24.)
Tavaszi ünnepkör
3/29. Hatodnap	Gyümölcsoltó-nap (márc. 25.)
3/30. Hetednap	 Emánuel (márc. 26.)
4/1. Hetedfő	 Auguszta-nap (márc. 27.) Öntöző-nap
4/2. Kettednap	Gedeon-nap (márc. 28.)
4/3. Harmadnap	Baracs-nap (márc. 29.)
4/4. Negyednap	Amadé-nap (márc. 30.)
4/5. Ötödnap	 Balbina-nap (márc. 31.)
4/6. Hatodnap	 Hugó-nap (ápr. 1.)
4/7. Hetednap	 Áron-nap (ápr. 2.)
4/8. Hetedfő	 Richárd-nap (ápr. 3.)
4/9. Kettednap	Ambrus-nap (ápr. 4.)
4/10. Harmadnap	Vince- és Mira-nap (ápr. 5.)
4/11. Negyednap	Vilmos-nap (ápr. 6.)
4/12. Ötödnap	 Herman-nap (ápr. 7.)
4/13. Hatodnap	Dienes-nap (ápr. 8.)
4/14. Hetednap	Erhard-nap (ápr. 9.)
4/15. Hetedfő	 Zsolt-nap (ápr. 10.)
4/16. Kettednap	Leó-nap (ápr. 11.)
4/17. Harmadnap	Zénó-nap (ápr. 12.)
4/18. Negyednap	Ida-nap (ápr. 13.)
4/19. Ötödnap	 Tiborc-nap (ápr. 14.)
4/20. Hatodnap	Anasztázia-nap (ápr. 15.)
4/21. Hetednap	Bernadett-nap (ápr. 16.)
4/22. Hetedfő	 Rudolf-nap (ápr. 17.)
4/23. Kettednap	Apolló-nap (ápr. 18.)
4/24. Harmadnap	Emma-nap (ápr. 19.)
4/25. Negyednap	Tivadar-nap (ápr. 20.)
4/26. Ötödnap	 Konrád-nap (ápr. 21.)
4/27. Hatodnap	Noémi-nap (ápr. 22.)
4/28. Hetednap	Béla-nap (ápr. 23.)
4/29. Hetedfő	 György-nap (ápr. 24.)
4/30. Kettednap	Márk-nap (ápr. 25.)
4/31. Harmadnap	Marcell-nap (ápr. 26.)
5/1. Negyednap	Zita-nap (ápr. 27.)
5/2. Ötödnap	 Valéria-nap (ápr. 28.)
5/3. Hatodnap	 Péter-nap (ápr. 29.)
5/4. Hetednap	 Katalin-nap (ápr. 30.)
5/5. Hetedfő	 Fülöp- és Jakab-nap (máj. 1.)
5/6. Kettednap	Zsigmond-nap (máj. 2.)
5/7. Harmadnap	Irma-nap (máj. 3.)
5/8. Negyednap	Flórián-nap (máj. 4.)
5/9. Ötödnap	 Gotthárd-nap (máj. 5.)
5/10. Hatodnap	János-nap (máj. 6.)
5/11. Hetednap	Gizella-nap (máj. 7.)
5/12. Hetedfő	 Mihály-nap (máj. 8.)
5/13. Kettednap	Gergely-nap (máj. 9.)
5/14. Harmadnap	Ármin-nap (máj. 10.)
5/15. Negyednap	Ferenc-nap (máj. 11.)
5/16. Ötödnap	 Pongrác-nap (máj. 12.)
5/17. Hatodnap	Szervác-nap (máj. 13.)
5/18. Hetednap	Bonifác-nap (máj. 14.)
5/19. Hetedfő	 Zsófia-nap (máj. 15.)
5/20. Kettednap	János-nap (máj. 16.)
5/21. Harmadnap	Paszkál-nap (máj. 17.)
5/22. Negyednap	Alexandra-nap (máj. 18.)
5/23. Ötödnap	 Ivó-nap (máj. 19.)
5/24. Hatodnap	Bernát-nap (máj. 20.)
5/25. Hetednap	Konstantin-nap (máj. 21.)
Nyugalmi időszak
5/26. Hetedfő	 Júlia-nap (máj. 22.)
5/27. Kettednap	Dezső-nap (máj. 23.)
5/28. Harmadnap	Eliza-nap (máj. 24.)
5/29. Negyednap	Orbán-nap (máj. 25.)
5/30. Ötödnap	 Fülöp-nap (máj. 26.)
6/1. Hatodnap	 Ágoston-nap (máj. 27.)
6/2. Hetednap	 Vilmos-nap (máj. 28.)
6/3. Hetedfő	 Magdolna-nap (máj. 29.)
6/4. Kettednap	Jana-nap (máj. 30.)
6/5. Harmadnap	Petrónia-nap (máj. 31.)
6/6. Negyednap	Fortuna-nap (jún. 1.)
6/7. Ötödnap	 Ármin-nap (jún. 2.)
6/8. Hatodnap	 Klotild-nap (jún. 3.)
6/9. Hetednap	 Ferenc-nap (jún. 4.)
6/10. Hetedfő	 Fatima-nap (jún. 5.)
6/11. Kettednap	Norbert-nap (jún. 6.)
6/12. Harmadnap	Róbert-nap (jún. 7.)
6/13. Negyednap	Medárd-nap (jún. 8.)
6/14. Ötödnap	 Felicián-nap (jún. 9.)
6/15. Hatodnap	Margit-nap (jún. 10.)
6/16. Hetednap	Barabás-nap (jún. 11.)
6/17. Hetedfő	 Leó-nap (jún. 12.)
6/19. Harmadnap	Vazul-nap (jún. 14.)
6/20. Negyednap	Vid-nap (jún. 15.)
6/21. Ötödnap	 Jusztin-nap (jún. 16.)
6/22. Hatodnap	Alina-nap (jún. 17.)
6/23. Hetednap	Arnold-nap (jún. 18.)
6/24. Hetedfő	 Gyárfás-nap (jún. 19.)
6/25. Kettednap	Rafael-nap (jún. 20.)
6/26. Harmadnap	Alajos-nap (jún. 21.)
6/27. Negyednap	Szidónia-nap (jún. 22.)
Nyári ünnepkör
6/28. Ötödnap	 Agrippina és Vanda-nap (jún. 23.)
6/29. Hatodnap	Iván-nap (jún. 24.)
6/30. Hetednap	Vilmos-nap (jún. 25.)
7/1. Hetedfő	 János-nap (jún. 26.)
7/2. Kettednap	László-nap (jún. 27.)
7/3. Harmadnap	Iréneusz-nap (jún. 28.)
7/4. Negyednap	Péter- és Pál-nap (jún. 29.)
7/5. Ötödnap	 Emiliána-nap (jún. 30.)
7/6. Hatodnap	 Diana-nap (júl. 1.)
7/7. Hetednap	 Sarlós boldogasszony (júl. 2.)
Betakarítás ideje
7/8. Hetedfő	 Tamás-nap (júl. 3.)
7/9. Kettednap	Erzsébet-nap (júl. 4.)
7/10. Harmadnap	Antal-nap (júl. 5.)
7/11. Negyednap	Mária-nap (júl. 6.)
7/12. Ötödnap	 Apollónia-nap (júl. 7.)
7/13. Hatodnap	Kilián-nap (júl. 8.)
7/14. Hetednap	Lukrécia-nap (júl. 9.)
7/15. Hetedfő	 Amália-nap (júl. 10.)
7/16. Kettednap	Benedek-nap (júl. 11.)
7/17. Harmadnap	Izabella-nap (júl. 12.)
7/18. Negyednap	Margita-nap (júl. 13.)
7/19. Ötödnap	 Kamill-nap (júl. 14.)
7/20. Hatodnap	Henrik-nap (júl. 15.)
7/21. Hetednap	Ágost-nap (júl. 16.)
7/22. Hetedfő	 Endre-nap (júl. 17.)
7/23. Kettednap	Frigyes-nap (júl. 18.)
7/24. Harmadnap	Emília-nap (júl. 19.)
7/25. Negyednap	Illés-nap (júl. 20.)
7/26. Ötödnap	 Dániel-nap (júl. 21.)
7/27. Hatodnap	Mária-nap (júl. 22.)
7/28. Hetednap	Brigitta-nap (júl. 23.)
7/29. Hetedfő	 Kinga-nap (júl. 24.)
7/30. Kettednap	Jakab-nap (júl. 25.)
7/31. Harmadnap	Anna-nap (júl. 26.)
8/1. Negyednap	Natália-nap (júl. 27.)
8/2. Ötödnap	 Viktor-nap (júl. 28.)
8/3. Hatodnap	 Márta-nap (júl. 29.)
8/4. Hetednap	 Judit-nap (júl. 30.)
8/5. Hetedfő	 Ignác-nap (júl. 31.)
8/6. Kettednap	Péter-nap (aug. 1.)
8/7. Harmadnap	Gusztáv-nap (aug. 2.)
8/8. Negyednap	Ágost-nap (aug. 3.)
8/9. Ötödnap	 Domonkos-nap (aug. 4.)
8/10. Hatodnap	Mária-nap (aug. 5.)
8/11. Hetednap	Berta-nap (aug. 6.)
8/12. Hetedfő	 Albert-nap (aug. 7.)
8/13. Kettednap	Ágost-nap (aug. 8.)
8/14. Harmadnap	Román-nap (aug. 9.)
8/15. Negyednap	Lőrinc-nap (aug. 10.)
8/16. Ötödnap	 Zsuzsanna-nap (aug. 11.)
8/17. Hatodnap	Klára-nap (aug. 12.)
8/18. Hetednap	Hippolit-nap (aug. 13.)
8/19. Hetedfő	 Marcel-nap (aug. 14.)
8/20. Kettednap	Mária-nap (aug. 15.)
8/21. Harmadnap	Rókus-nap (aug. 16.)
8/22. Negyednap	Jácint-nap (aug. 17.)
8/23. Ötödnap	 Ilona-nap (aug. 18.)
8/24. Hatodnap	Lajos-nap (aug. 19.)
8/25. Hetednap	István-nap (aug. 20.)
8/26. Hetedfő	 Anasztáz-nap (aug. 21.)
8/27. Kettednap	Mária-nap (aug. 22.)
8/28. Harmadnap	Rózsa-nap (aug. 23.)
8/29. Negyednap	Bertalan-nap (aug. 24.)
8/30. Ötödnap	 Lajos-nap (aug. 25.)
9/1. Hatodnap	 Natália-nap (aug. 26.)
9/2. Hetednap	 Cézár-nap (aug. 27.)
9/3. Hetedfő	 Ágoston-nap (aug. 28.)
9/4. Kettednap	János-nap (aug. 29.)
9/5. Harmadnap	Rózsa-nap (aug. 30.)
9/6. Negyednap	Arisztid-nap (aug. 31.)
9/7. Ötödnap	 Egyed-nap (szept. 1.)
9/8. Hatodnap	 Imre-nap (szept. 2.)
9/9. Hetednap	 Gergely-nap (szept. 3.)
9/10. Hetedfő	 Rozália-nap (szept. 4.)
9/11. Kettednap	Lőrinc-nap (szept. 5.)
9/12. Harmadnap	Zakariás-nap (szept. 6.)
9/13. Negyednap	Regina-nap (szept. 7.)
9/14. Ötödnap	 Mária-nap (szept. 8.)
9/15. Hatodnap	Gorgiás-nap (szept. 9.)
9/16. Hetednap	Miklós-nap (szept. 10.)
9/17. Hetedfő	 Teodóra-nap (szept. 11.)
9/18. Kettednap	Mária-nap (szept. 12.)
9/19. Harmadnap	Kornél-nap (szept. 13.)
9/20. Negyednap	Szeréna-nap (szept. 14.)
9/21. Ötödnap	 Katalin-nap (szept. 15.)
9/22. Hatodnap	Edit-nap (szept. 16.)
9/23. Hetednap	Zsófia-nap (szept. 17.)
9/24. Hetedfő	 József-nap (szept. 18.)
9/25. Kettednap	Konstancia-nap (szept. 19.)
9/26. Harmadnap	Euszták-nap (szept. 20.)
9/27. Negyednap	Máté-nap (szept. 21.)
9/28. Ötödnap	 Móric-nap (szept. 22.)
9/29. Hatodnap	Tekla-nap (szept. 23.)
9/30. Hetednap	Gyárfán-nap (szept. 24.)
10/1. Hetedfő	 Eufrozina-nap (szept. 25.)
10/2. Kettednap	Kozma- és Damján-nap (szept. 26.)
10/3. Harmadnap	Mirabella-nap (szept. 27.)
10/4. Negyednap	Vencel-nap (szept. 28.)
Kisfarsang ünnepkör
10/5. Ötödnap	 Mihály-nap (szept. 29.)
10/6. Hatodnap	Jeromos-nap (szept. 30.)
10/7. Hetednap	Terézia-nap (okt. 1.)
10/8. Hetedfő	 Berengár-nap (okt. 2.)
10/9. Kettednap	Tereza-nap (okt. 3.)
10/10. Harmadnap	Ferenc-nap (okt. 4.)
10/11. Negyednap	Flávia-nap (okt. 5.)
10/12. Ötödnap	Ábrán-nap (okt. 6.)
10/13. Hatodnap	Amália-nap (okt. 7.)
10/14. Hetednap	Brigitta-nap (okt. 8.)
10/15. Hetedfő	Dénes-nap (okt. 9.)
10/16. Kettednap	Gedeon-nap (okt. 10.)
10/17. Harmadnap	Placida-nap (okt. 11.)
10/18. Negyednap	Miksa-nap (okt. 12.)
10/19. Ötödnap	Ede-és Kálmán nap (okt. 13.)
10/20. Hatodnap	Ilona-nap (okt. 14.)
10/21. Hetednap	Teréz-nap (okt. 15.)
10/22. Hetedfő	Gál-nap (okt. 16.)
10/23. Kettednap	Hedvig-nap (okt. 17.)
10/24. Harmadnap	Lukács-nap (okt. 18.)
10/25. Negyednap	Ferdinánd-nap (okt. 19.)
10/26. Ötödnap	Vendel-nap (okt. 20.)
10/27. Hatodnap	Orsolya-nap (okt. 21.)
10/28. Hetednap	Kornélia-nap (okt. 22.)
10/29. Hetedfő	Györgyi-nap (okt. 23.)
10/30. Kettednap	Salamon-nap (okt. 24. )
10/31. Harmadnap	Dömös-nap (okt. 25.)
11/1. Negyednap	Dömötör-nap (okt. 26.)
11/2. Ötödnap	 Szabina (okt. 27.)
11/3. Hatodnap	Simon-nap (okt. 28.)
11/4. Hetednap	Nárcisz-nap (okt. 29.)
11/5. Hetedfő	 Zenóbia-nap (okt. 30.)
11/6. Kettednap	Farkas-nap (okt. 31.)
11/7. Harmadnap	Mindszentek (nov. 1.)
11/8. Negyednap	Halottak-napja (nov. 2.)
11/9. Ötödnap	 Győző-nap (nov. 3.)
11/10. Hatodnap	Károly-nap (nov. 4.)
11/11. Hetednap	Imre-nap (nov. 5.)
11/12. Hetedfő	Lénárd-nap (nov. 6.)
11/13. Kettednap	Erneszt-nap (nov. 7.)
11/14. Harmadnap	Gottfrid-nap (nov. 8.)
11/15. Negyednap	Tivadar-nap (nov. 9.)
11/16. Ötödnap	András-nap (nov. 10.)
11/17. Hatodnap	Márton-nap (nov. 11.)
11/18. Hetednap	Jónás-nap (nov. 12.)
11/19. Hetedfő	Szaniszló-nap (nov. 13.)
11/20. Kettednap	Klementina-nap (nov. 14.)
11/21. Harmadnap	Lipót-nap (nov. 15.)
11/22. Negyednap	Ödön-nap (nov. 16.)
11/23. Ötödnap	Gergely-nap (nov. 17.)
11/24. Hatodnap	Eugén-nap (nov. 18.)
11/25. Hetednap	Erzsébet-nap (nov. 19.)
11/26. Hetedfő	Ödön-nap (nov. 20.)
11/27. Kettednap	Kolumbán-nap (nov. 21.)
11/28. Harmadnap	Cecília-nap (nov. 22.)
11/29. Negyednap	Kelemen-nap (nov. 23.)
11/30. Ötödnap	Emma-nap (nov. 24.)
12/1. Hatodnap	Katalin-nap (nov. 25.)
Kisböjt ideje
12/2. Hetednap	Kurt-nap (nov. 26.)
12/3. Hetedfő	 Virgil-nap (nov. 27.)
12/4. Kettednap	Terestyén-nap (nov. 28.)
12/5. Harmadnap	Filoména-nap (nov. 29.)
12/6. Negyednap	András-nap (nov. 30.)
12/7. Ötödnap	 Bozsena-nap (dec. 1.)
12/8. Hatodnap	Bodomér-nap (dec. 2.)
12/9. Hetednap	Ferenc-nap (dec. 3.)
12/10. Hetedfő	Borbála-nap (dec. 4.)
12/11. Kettednap	Sába-nap (dec. 5.)
12/12. Harmadnap	Miklós-nap (dec. 6.)
12/13. Negyednap	Ambrus-nap (dec. 7.)
12/14. Ötödnap	Mária-nap (dec. 8.)
12/15. Hatodnap	Valéria-nap (dec. 9).
12/16. Hetednap	Judit-nap (dec. 10.)
12/17. Hetedfő	Damáz-nap (dec. 11.)
12/18. Kettednap	Johanna-nap (dec. 12.)
12/19. Harmadnap	Luca-nap (dec. 13.)
12/20. Negyednap	Bertold-nap (dec. 14.)
12/21. Ötödnap	Detre-nap (dec. 15.)
12/22. Hatodnap	Albina-nap (dec. 16.)
12/23. Hetednap	Lázár-nap (dec. 17.)
12/24. Hetedfő	Grácián-nap (dec. 18.)
12/25. Kettednap	Dárius-nap (dec. 19.)
12/26. Harmadnap	Teofil-nap (dec. 20.)
12/27. Negyednap	Tamás-nap (dec. 21)
12/28. Ötödnap	Zénó-nap (dec. 22.)
12/29. Hatodnap	Viktória-nap (dec. 23.)
12/30. Hetednap	Karácsony előestéje (dec. 24.)

I.	Fejezet: IMÁK, FOHÁSZOK, DÍCSÉRŐK

Egy Istenhez, Égatyához

Reggeli köszöntő
Teremtő Úr! Égatya!
Legyen áldott a neved! Világunkért, Teneked! 
Úgy legyen!

Napi ima
Égi Isten! Adj bőséget!
Hárítsd el a veszedelmet! Virítsad ki mezeinket! 
Úgy legyen!

Étekköszönő 
Hála néked Teremtő!
Mert segítettél, hogy italom meglegyen!
Mert erőt adtál, hogy ételem meglegyen!
Mert, hitet adtál, hogy holnap is meglegyen!
Úgy legyen!

Esti fohász
Köszöntelek, Teremtő! 
Erősítsd meg hitünket! Házunk népét megvédjed!
Úgy legyen!

Áldáskérő
Áldjál meg Teremtő, engemet!
Hogy szikrát lelhessek! Hogy lángot vethessek! 
Hogy fényed lehessek! Hogy Néked tehessek! 
Úgy legyen!

Dicsőítő
Dicsértessél Mindenható Égatya!
Akit szolgál hit és tudás angyala!
Hogy terüljék Földanyának asztala!
Úgy legyen!

Boldogasszony Földanyához

Reggeli köszöntő
Boldogasszony! Földanyja!
Legyen áldott a neved! Életünkért, Teneked!
Úgy legyen!

Napi ima
Földnek Anyja! Hozz bőséget!
Hárítsd el a betegséget! Érleljed meg gyümölcsidet!
Úgy legyen!

Étekköszönő 
Hála néked Földanya!
Mert megadattad, hogy italom meglegyen!
Mert segítettél, hogy ételem meglegyen!
Mert, erőt adsz, hogy holnap is meglegyen!
Úgy legyen!

Esti fohász
Boldogasszony, Éltető! 
Nyugtassad meg lelkünket! Gonoszságot elűzzed! 
Pihentessed testünket! Andalítsad elménket! 
Úgy legyen!

Áldomás
Boldogasszonyt üdvözöljük! Gyümölcseit megköszönjük!
Poharunkat reá igyuk! Kenyerét így megháláljuk!
Úgy legyen!

Fohász 
Földanyám! Gyógyítsál!
Angyalaid meglássanak! Bajaimból gyógyítsanak!
Bánatomból, vidítsanak! Erőt, kedvet adassanak!
Nyugodt álmot hozzanak! Békességben hagyjanak!
Úgy legyen!

Tisztuláskérő
Erősítsd Földanya, engemet! 
Tisztítsd meg bajoktól testemet!
Tisztítsd meg arany Nap, elmémet! 
Tisztítsd meg ezüst Hold, lelkemet!
Úgy legyen!

Könyörgő
Földanyám! Testem fáj!
Senkinek sem mondom, Csak neked panaszlom.
Kórból, bajból gyógyíts meg, Rontás elől mentsél meg!
Úgy legyen!

Segélykérő 	
Boldogasszony! Segíts rajta!
Hozzád küldjük nyavalyáját! Neked adjuk lázkórságát!
Felajánljuk betegségét! Erősítsd meg egészségét!
Úgy legyen!

Hálálkodó
Fogadd hálám, Boldogasszony, Földanya!
Akit szolgál vágy ’s szeretet angyala! 
Úgy legyen!

Égi-földi teremtőkhöz

Népi hitvallás
Hiszek Teremtőben, Égi Atyánkban!
Hiszek Nagyasszonyban, Földi Anyánkban!
Hiszek szentszellemben, bűn bocsánatában!
Hiszek öröklétben, lélektisztulásban!
Hiszek gonoszságnak méltó bukásában!
Hiszek véreinknek boldogulásában!
Úgy legyen!

Áldáskérő
Dicsértessél, Teremtő, ’s Boldogasszony segítő!
Kérünk esőt eleget! Termésünknek életet!
Hogy, mezőink nőjenek! Hogy, barmaink éljenek!
Úgy legyen!

Áldomás
Adjunk hálát Teremtőknek! Tiszteletet Égnek, Földnek!
Jó bort igyunk áldomásra! Teremtőnek áldozásra!
Friss kenyeret áldomásra! Földanyának áldozásra!
Úgy legyen!

Hárító
Kérünk téged Teremtő, ’S Boldogasszony segítő!
Ártó gonosz elűzessék! Házunk népe megvédessék!
Adj jó kedvet és bőséget! Jó erőt és egészséget!
Úgy legyen!

II. Fejezet: HETI RIGMUSOK

Heti napi sorolók

Hét napjai
Hétfő napja szelet dicsér. Ketted napja vizet remél. 
Szerda napja vetést ígér. Csütörtök nap tüzet regél. 
Péntek napja békét remél. Szombat napja sokat mesél. 
Vasárnapja szépen beszél. Napnyugtával hetet cserél.

Hétmentő
Seprő, Ketted söprő. Vizes mosó Hétfő. 
Koszorús Vasárnap. Szombati kereplő. 
Szita-szita Péntek. Szerelem Csütörtök.
Dob… szerda! Múljon el a hét baja!

Heti ajánló
Hétfőn kell danolni! Kedden kell mulatni!
Szerdán félbehagyni! Csütörtökön hálni!
Pénteken felkelni! Szombaton bort inni!
Vasárnap egész nap, másokkal vigadni!

Soroló
Hétfőn hetibe, Kedden kedvibe, 
Szerdán szívibe, Csütörtök csűribe, 
Pénteken pitvarba, Szombaton szobába,
Vasárnap estére… Puha dunnák hegyibe!

Megmondó
Hétfő – újító. Ketted – zárkózó. 
Szerda – böködő. Csütörtök – tökölő 
Péntek – megrontó. Szombat – jobbító. 
Vasárnap – nagynap. Vígságot meghozó!

Megtiltó
Hétfőn ne fizessél! Kedden ne ültessél! 
Szerdán ölelgessél! Csütörtök – pihenjél!
Pénteken tisztuljál! Szombaton mulassál!
Vasárnap vigadjál, De este… áldozzál!

Megmondó
Hétfő hozza, Kedd megtartja, Szerda… szívvel odaadja.
Csütörtök már elfelejti, Péntek… akár elveszejti.
Szombat újra visszaadja, Vasárnapnak… megadatja.

Heti igézet
Hetedfő hatalmát Teremtő tudatja. 
Kettednek erejét Kisasszony mutatja.
Szerdának hatalmát Földanya tudatja. 
Csütörtök bizalmát Tűz-hadúr megadja.
Pénteknek erejét Szépasszony mutatja. 
Szombatnak hatalmát Nap ura mutatja.
Vasárnap békéjét mindenki szolgálja. 
Testének, lelkének nyugalmát így adja.

Heti napi tisztelők

Hétfői kérlelő
Dicsérünk Hetedfő! Adj erőt, Teremtő! 
Lovaknak legelőt, Barmoknak ehetőt!
Családnak betevőt! Jókedvet, szeretőt!
Úgy legyen!

Keddi hárító
Keddasszonyt dicsérjük! Munkával köszöntjük! 
Asszonydolgot tiltja. Répát vetni hagyja.
Termetes termése, Kisasszonyt dicsérje! 
Úgy legyen!

Szerdai dicsérő
Boldogasszonyt dicsérjük! Vidámsággal köszöntjük!
Földnek Anyját tiszteljük, mezőt ezért kerüljük.
Gyümölcseit élvezzük. Lakodalmát megüljük!
Úgy legyen!

Csütörtöki tisztelő
Házi tüzet köszöntjük! Fényességért dicsérjük!
Melegéért becsüljük! De erejét tisztlejük!
Üszköt, hamut kihordjuk. Régi helyét tisztítjuk!
Úgy legyen!

Pénteki elhárító
Péntekasszony, hogy rettegjen, Földanyánkhoz ima zengjen!
Gonosz ellen őt kérleljük. Tisztulással megtiszteljük.
Eljövendő megtudassék. Házunk, földünk megóvassék.
Úgy legyen!

Szombati tisztelő
Hold erejét tiszteljük! Sötétségét kedveljük.
Kelő holdját köszönjük! Gyógyírjait becsüljük!
Leányokat szépítse, asszonyokat érlelje!
Úgy legyen!

Vasárnapi tisztelő
Nap erejét tiszteljük! Hevét, tüzét dicsérjük!
Nappal fényét köszönjük! Érlelését becsüljük!
Legényeket ékítse! Embereket békítse!
Úgy legyen!

Ünnepköszöntő
Ünnep napját megtiszteljük! Szép szokását felidézzük!
Áldomással megköszöntjük! Estebéddel emlékezzük!
Mulatsággal ünnepeljük! Jó emlékét megőrizzük!
Úgy legyen!

Napi strófák

Hétfő, hetedfő	 	
Hétfő napja – Hét fő napja! Többi hatot akképp adja. 
Nagyvásárát jókor tartja. Pénzes erszényt okkal oldja.
Kedved szerint étket főzhetsz! De kenyeret, azt nem süthetsz! 
Kedvező a nagymosáshoz. De nem jó a vasaláshoz. 
E nap tyúkot ne ültessél! Legényt lányhoz ne eresszél!
Teremtőhöz imádkozzál! Áldásáért fohászkodjál!

Kedd, ketted nap
Keddnek napja gonoszjáró. Asszonyoknak dologtiltó.
Ajánlatos elkezdéshez. De nem jó a bevégzéshez.
Kerülendő vetés, szedés, aratás és dióverés! 
Kedvező a gyógyításra. Éppen úgy, mint a rontásra.
E nap tyúkot már ültethetsz. Legényt lányhoz beengedhetsz.
Kisasszonytól tartózkodjál! Csábítástól óvakodjál!

Szerda, harmadnap
Szerda napja jó lyukasztó. Szerencsés és mulattató.
Mezőn munkát nem kedveli. Palántázást sem szívleli.
Gyermekszülés üdvös napja. Lakodalmat vígan tartja. 
Kedvező a vígasságra. De nem jó a foltozásra.
E nap magot el ne vessél! Legényt lányhoz ne eresszél!
Nagyasszonyhoz fohászkodjál! Áldásáért hálálkodjál! 

Csütörtök, negyednap
Csütörtök nap megengedő. Bajt és tiltást elengedő.
Kedvező az eladásra. Akárcsak a vásárlásra.
Lakodalmat vígan tartja, Vendégeket mulattatja.
Vetést, barmot jól táplálja. Mint a tököt – úgy hizlalja.
Eme napon köthetsz, varrhatsz. Legényt lányhoz bebocsáthatsz.
Háznak tüzét megtiszteljed! Meleg fényét megköszönjed!

Péntek, ötödnap	
Péntek napja gonoszjáró. Asszonynépnek dologtiltó.
Takarítást megengedi. Esti fürdést kedvelteti.
De tiltja a fonást, varrást, kenyérsütést és nagymosást. 
Szerencsétlen születéshez, Házassághoz, vendégséghez.
E napon tyúk le ne üljék! Legényt lányhoz ne engedjék!
Szépasszonytól tartózkodjál! Hold fényétől óvakodjál!

Szombat, hatodnak
Szombat napja szebbre fordul. Aki beteg, jobban gyógyul.
Lencse éhet jól enyhíti, leányokat megszépíti.
Kenyérsütést meghálálja. Fonást, mosást nem kívánja.
Nem ildomos kertészkedni, meszelni és tapasztani.
E nap tyúkját ültetheted. Legényt lányhoz engedheted.
Napnak urát megtiszteljed! Termő erőt megbecsüljed!

Vasárnap, vásárnap, nagynap, szentnap	
Vasárnap a békességé. Minden dolog tiltásáé. 
Ki ne seperd szerencsédet! Vasaló se érje kezed!
Kedvező a bálozásra, lakodalmi mulatságra.
Vendégségnek jeles napja. Áldomásbort jól itatja.
Eme nap jó születésre, legényt lányhoz engedésre.
Világ urát megtiszteljed! Életerőt megbecsüljed!

Ünnepnap, szökőnap
Ünnepnap a tiszteleté. Mindenmunka halasztásé.
Kedveli a szomszédolást. Üdvözli a vendéglátást.
Ételt, italt kóstoltatja. Nótát, zenét meghallatja.
Jó okot ad áldomásra, vigasságos mulatságra!
Hagyománytok ne feledjed! Szokásokat el ne vessed!
Ősök dicsét emlékezzed! ’Mit rád hagytak, megőrizzed!

Neves heti napok

Nagyfarsangi vasárnapok 
Lakodalmak kezdőnapja – Menyegzős vasárnap.
Legutolsó párkereső – Leányos vasárnap.
Farsangvégi maskaráló – Farsangos vasárnap.

Nagyfarsang hete
Zabáló csütörtök – torkosoknak járó.
Sovány péntek napja – anyós vendégjáró.
Rokonszombat napja – rokon vendégváró.
Farsangos vasárnap – maskarákat váró.
Húshagyó hétfőnap – asszonyfarsang járó.
Húshagyó kedd napja – farsangvég lezáró.
Hamvazó szerda nap – nagyböjtre átálló.

Nagyböjti vasárnapok
Tüzet gyújt, sajbót hajt – Csonkahét vasárnap.
Fürdőt vesz, rontást űz – Világos vasárnap.
Határt jár, búzát vet – Búzahét vasárnap
Szövést hagy, fonót zár – Guzsoló vasárnap.
Kiszét hajt, füstöt űz – Fekete vasárnap
Villőt vár, zöldben jár – Virágos vasárnap. 
Tavaszt hoz, éltet ad – Húsvétos vasárnap.

Húsvéti jeles napok
	Nagycsütörtök – kizöldítő. Nagypéntekest – megfürösztő.
	Nagyszombat nap – újtűz gyújtó. Húsvétvasár – tavaszhozó.
	Vizes hétfő – lányt vizező. Öntöző kedd – fiút öntő.
	Szürkeszerda – tisztántartó. Fehérvasár – komajáró.

Zöldböjti vasárnapok
Fagyott fát meggyógyít – Igyekvő vasárnap.
Szénát vág, rendet hint – Terítő vasárnap.
Kalászt ad, szőlőt véd – Megkötő vasárnap.
Búzát húz, tőt szakít – Érlelő vasárnap.

Nyárböjti vasárnapok
Érlel és pirosít – Színváltó vasárnap.
Gyógyít és kikúrál – Gondozó vasárnap.

Kisböjti vasárnapok
	Tüzet gyújt, elemészt – Lezáró vasárnap.
	Tollfosztó, borfejtő – Tisztuló vasárnap.
	Legényt, lányt avató – Cégéres vasárnap.
	Szerencsés gyógyító – Kúráló vasárnap.

III. Fejezet: HOLDHÓNAPI RIGMUSOK

Hold-napi fohászok

Újhold köszöntő
Új Hold! Nőkirály!
Neked legyen fényesség! Nekem öröm ’s egészség!
Úgy legyen!

Újhold fohász
Új Hold, Gyereklány!
Adjál nekem magokat! Gazdag termést hozókat!
Úgy legyen!

Növőhold fohász
Növő Hold, Kisasszony!
Adjál nekem jó vetést! Szép álomban ölelést!
Úgy legyen!

Telihold fohász
Teli Hold, Nagyasszony!
Adjál nekem jó szerencsét! Irigyeknek balszerencsét! 
Úgy legyen!

Fogyóhold fohász
Fogyó Hold, Szépasszony!
Adjál földbe jó termést! Szép álomban pihenést!
Úgy legyen!

Nappalhold fohász
Nappali Hold, Fehérasszony!
Adjál magnak jó erőt! Hozzá esőt, éltetőt!
Úgy legyen! 

Bújóhold fohász
Bujkáló Hold, Rontóasszony!
Űzzed el a rossz időt! Hozzál reánk kedvezőt! 
Úgy legyen! 

Fohász holdfogyatkozáskor
Lopott Hold, Luca-hold! 
Markoláb, ha fényét lopja, Ég ereje visszaadja.
Úgy legyen!

Hold-havi regulák

Újhold
Újhold földet megújítja. Léget-vizet megtisztítja.
Lelket-erőt felébreszti. Növekedést megserkenti. 

Magvast, bogyóst most elvessél. De szántásba, még ne kezdjél.
Beteg fákat megvághatod. Sebet, kelést elláthatod.

Gyökért gyűjtsél napkeltével. Korhadt ágat szélcsendjével.
Napos idő munkát adja. Kemencéket jól tapasztja.

Meleg napja meszet szárít. Napnyugtája tüzet újít.
Tyúkültetést meghálálja. Szántást viszont nem kívánja. 

Időjárást, ha fordíthatja, Holdnegyedig úgy tarthatja.
Esett hava gyorsan olvad. De esője ritkán szárad.

Betegséget jól gyógyítja. Ekkor jött pénzt szaporítja.
Vágott hajat, körmöt növeszt. Görcsöt-kötést ernyeszt-ereszt.

Óvakodjál balesettől! Meg nem kívánt szerencsétől!
Ami nem megy, ne erőltesd! Meddő vágyad megtürtőztesd.

Oldhatsz-köthetsz, rontást űzhetsz. Sikert és bajt megigézhetsz.
Szerencsédet elnyerheted. De szerelmed, elvesztheted.

Növő hold
Újhold után sötét napja. Időjárást megmutatja.
Második nap ferde szarva, esőt-napot így tudatja.

Harmadik, ha csillagékes, másnapja is napos–fényes.
Negyedik, ha beborula, esőt hozhat néhány napra. 

Ötödik, ha fúvós-szeles, másnapja sem kellemetes.
Hatodik, ha veresedik, következő szelesedik.

Hetedikje megváltoztat, egy hetet is megfordíthat.
Nyolcadik már Félhold idő. Magot, bogyót jókor vető.

Kilencedik, ha napsütő, délelőttje levélgyűjtő. 
Tízedik már virágadó, örömöket csalogató.

Tizenegyre kerekedik. Jó gyümölcsöt ekkor szedik.
Tizenkettes tökvetésé, uborkának jó növésé.

Tizenhármas már becsaphat. Vetést, gyűjtést most elhagyjad!
Tizennégyes készülődő. Kölcsönadó, megköszönő.

Tizenötös Teliholdé. Éjszakai holdünnepé.
Eme napot megköszöntsed! Áldomással ünnepeljed.

Telihold
Telihold már erőt adja. Léget-vizet megmozgatja.
Testet-elmét feléleszti. Növekedést teljesíti.

Gyökért, gumót most elvessél. Káposztát is ekkor vessél.
Beteg ágat kenegessél. De fát, vesszőt meg ne messél.

Gyógyfüveket gyűjtsél Holdnál. Mit megszedtél aszald Napnál.
Holdnak fénye halat vonzza. Telt világa vadat hozza.

Mosott gyolcsot fehéríti. Festett szőttest megszépíti.
Tyúkültetést nem hálálja. Leválasztást már pártolja.

Időjárást, ha fordítja, jó ideig úgy tarthatja.
’Mi kitartott holdtöltéig, kitarthat még holdhó-végig.

Lélek baját előhozza. De hogyha kell, jól gyógyítja.
Vágást, köpülyt nem ajánlja. Kenést-kúrát meghálálja.

Óvakodjál születéstől, szopós jószág beszerzéstől.
Bajt és rontást ekkor űzhetsz. Kötést-oldást megigézhetsz.

Vágyat-kedvet mostan kelthetsz. Házasságot kedvvel köthetsz.
Szerelmedet elnyerheted. De most jött pénzt, elvesztheted.

Fogyó hold
Telt Hold után első napja, időjárást megmutatja.
Második nap kerek arca, igézést már nem javallja.

Harmadiknak csonkább arca, földi munkát meghívatja.
Negyediknek fogyó képe, földben termő reménysége.

Ötödik, jól trágyáz, öntöz. Permet ekkor szépen gyöngyöz.
Hatodik, már munkát adja. Gyümölcsöket jól elrakja.

Hetedik, épp felesedik. És, ha veres, szelesedik.
Nyolcadik már Félhold idő. Gumót, hajtást jókor vető.

Kilencedik, jó fogyasztó. Tyúkszem, szemölcs leválasztó.
Tizedikre rászámítsál. Terhes nyűgtől szabaduljál.

Tizenegyes reményt adja. Esőt, ha kell, meghozhatja.
Tizenkettes végét járja, Kért kölcsönt még visszaadja.

Tizenhármas romlást hozhat. Időjárás megváltozhat.
Tizennégyes Újhold-idő. Holdformáló újra kezdő.

Ezen idő már Újholdé. Éjszakai holdünnepé.
Eme napot megköszöntsed! Áldomással ünnepeljed!

IV. Fejezet: HÓNAPOS RIGMUSOK

Népi hónap-tár

Tizenkét felsőbbség
Tizenkettő felsőség, Naptól való erősség.
Nappal, éjjel, tél és nyár. Nap mozgása erre áll.
Eső és szél, víz és föld. Napnak tüze erre költ. 
Fa, ló, ember és halál. Nap ereje erre száll.

Tél hava
Télnek hava fagyot hozza. Medvét, farkast haragítja. 
Házad, barmod védelmezzed! Fölös terményt megőrizzed!
Télnek urát megtiszteljed! Ünnepeit is megüljed!
Vacsorával, áldomással. Dalos, táncos maskarával.
Tüzet gyújtva hálálkodjál. Ételt, italt is áldozzál.
Igézzél és jósolgassál. Januárban így mulassál!

Télutó hava
Télutója fényét hozza. Villám, eső, ezt mutatja.
Földed ártól védelmezzed! Régi vetést megőrizzed!
Élet anyját megtiszteljed! Ünnepnapját is megüljed!
Tisztulással, áldomással. Csendes házi vacsorával. 
Új tűz mellett hálálkodjál. Gyertyát és bort is áldozzál.
Igézzél és erősítsél. Februárban így köszöntsél!

Tavaszelő hava
Tavaszelő enyhet hozza. Bimbót, hajtást ezzel nyitja.
Gyümölcsfáid védelmezzed! Terméseit így segítsed!
Fáknak anyját megtiszteljed! Ünnepnapját is megüljed!
Öntözéssel, áldomással. Vesszőzéssel, kínálással.
Köszöntővel hálálkodjál! Barkát, tojást is áldozzál!
Igézzél és megismerjél. Márciusban így köszöntsél!

Tavasz hava
Tavasz hava erőt hozza. Földnek zöldjét kifakassza.
Legelőid védelmezzed! Állataid megbecsüljed!
Nappal urát megtiszteljed! Ünnepnapját is megüljed!
Ligetében áldomással. Zöld ágakkal, vígassággal.
Dalolással hálálkodjál! Komatállal is áldozzál!
Igézzél és barátkozzál. Áprilistól így búcsúzzál.

Tavaszutó hava
Tavaszutó esőt hozza. Mezőt, erdőt felhizlalja.
Vetéseid védelmezzed! Rontó elől megőrizzed!
Esők urát megtiszteljed! Ünnepnapját is megüljed!
Májfával és áldomással. Kivonuló vígassággal.
Virágokkal hálálkodjál! Adománnyal is áldozzál.
Igézzél és kedveltessél! Május hóban emígy tegyél.

Nyárelő hava
Nyárelő hó kedvet hozza. Jószágokat szaporítja. 
Házad javát védelmezzed! Család becsét megőrizzed!
Öröm anyját megtiszteljed! Ünnepnapját is megüljed!
Elvonuló áldomással. Fürdőzéssel, vidámsággal.
Átérzéssel hálálkodjál! Virágokkal is áldozzál.
Igézzél és szerettessél! Napfordulót így köszöntsél! 

Nyár hava
Nyárnak hava hevét hozza. Érett kalászt kaszáltatja.
Aratásod védelmezzed! Vágott rendet összegyűjtsed!
Vihar urát megtiszteljed! Ünnepnapját is megüljed!
Másodboros áldomással. Aratói vigassággal.
Jó munkával hálálkodjál. Kalászokkal is áldozzál!
Igézzél és menykőt háríts. Júliusi bajt megállíts!

Nyárutó hava
Nyárutója aszályt hozza. Mezőt, rétet kiszárítja.
Veteményed védelmezzed! Kévét, kazlat jól lekössed!
Szelek urát megtiszteljed! Ünnepnapját is megüljed!
Közös vidám áldomással. Dallal, tánccal, mulatsággal.
Nagyvásárral hálálkodjál! Új kenyérrel is áldozzál!
Igézzél és latolgassál. Augusztusnak ennyit adjál!

Őszelő hava
Őszelő hó hasznot hozza. Kamrát, ólat gazdagítja.
Föld gyümölcsét összeszedjed! Télidőre megőrizzed!
Bőség anyát megtiszteljed! Ünnepnapját is megüljed!
Gyümölcsöknek szedésével. Hozzá vidám vendégséggel!
Aszalással hálálkodjál! Mézes borral is áldozzál! 
Igézzél és párt keressél! Szeptemberben emígy tegyél!

Ősz hava
Ősznek hava szőlőt hozza. Hordót, pincét gazdagítja.
Érett szemet kipréseljed! Mustját borrá beérleljed!
Éjjel urát megtiszteljed! Ünnepnapját is megüljed!
Szorgos, vidám szüretekkel! Vendéglátó préseléssel!
Jó szűréssel hálálkodjál! Óboroddal is áldozzál!
Igézzél és rontást háríts! Októberben ekképp számíts!

Őszutó hava
Őszutója nyirkot hozza. Embert, barmot beszorítja.
Tűzifát és termést gyűjtsed! Házad télre felkészítsed! 
Víznek anyját megtiszteljed! Ünnepnapját is megüljed!
Hárítással, áldomással! Csendes házi vacsorával.
Tisztulással hálálkodjál! Gyertyát, mustot is áldozzál!
Igézzél és gyógyíttassál! Novemberben erre álljál!

Télelő hava
Téleleje havat hozza. Hideg idő ajtót csukja.
Házat, udvart jól lezárjad. Állataid is megóvjad!
Bajok anyját engeszteljed! Ártó napját ne feledjed! 
Bűbájjal és hárítással! Zárt családi vacsorával.
Tisztulásról gondoskodjál! Nyári kalászt most áldozzál!
Igézzél, de óvakodjál! Decemberben így vigyázzál!

Hónapok régies-népies nevei

Télközép
Télnek hava, Télközepe. Télmásodik, Télnek szíve.
Féltél, Közép, Évnek tele. Farkashó és Újév feje. 
Tölgyhó, Karó, Fakivágó. Jeges, Zajló és Háborgó.
Hótalp, Havas, Mélyhó, Törő. Kemencetűz és Születő.
Regősjáró, Szarvas hava. Nyírfajd, Mókus, Baknak hava. 
Boldogasszony, Farsangolás. Barmot védő, Pál-fordulás. 

Télutó
Télutó hó, Tél harmada. Télvége és Fagynak hava.
Kegyetlen, Vad és Elnyelő. Olvadó hó és Gyöngyöző.
Éledő föld, Korai hó. Csalóka, ’hol Tavaszi hó.
Ünnepi és Fényszentelő. Farsangvége és Böjtelő. 
Villámlások, Éjtűz hava, és Jégtörő Mátyás hava. 
Boldogasszony, a szentelő. Megtisztító és Vízöntő.

Tavaszelő
Tavaszelő és Becsapós. Napkelető és Hazudós.
Kelő, Szabad, és Kisfagyó. Esőtadó és Olvadó.
Tavaszhozó, Életadó. Kisfagyos, de Madárhozó.
Télkergető, Kiszehajtó. Fás, Viléző, Kiviruló.
Fűhegy, Nyírfa, Földnek hava. Vaddisznó, Nyest, Halak hava.
Boldogasszony Gyümölcsoltó. Öntöző és Tavaszhozó. 

Tavasz
Tavasz hava, a Tavaszfő. Tavaszmás és Hó-elűző.
Napmelegű, Kitáruló. Kiviruló, Vízárasztó.
Kinyíló és Fűnövesztő. Nyíres, Tölgyes, Faégető.
Deres, Tisztás, Vetés hava. Szabad, Galamb, Gyógyfű hava.
Szarvasfutás, Nappal hava. Medve, Nyest és Kosnak hava.
Kikelet és Gyümölcshozó. Györgynek hava, Állathajtó. 

Tavaszutó
Tavaszutó, Tavaszvége. Tavasz-harmad, Kistél vége. 
Virág, Somfa, Fűnövesztő. Tavaszmunka, Szántóvető. 
Napos, Tüzes és Bimbózó. Kivirágzó. Szaporító.
Aggok hava, Méltóságos. Istenanya, Ragyogásos.
Avarfű-hó, Szarvas hava. Barmok, Tulok, Bika hava.
Gyümölcsöző, Lányok hava. Fagyos-szentek, Pünkösd hava.

Nyárelő
Nyárelő hó, Napfordító. Nyárkezdete és Ugrató.
Vörösödő és Szépülő. Színes, Forró és Érlelő.
Hársfa, Nyírfa és Virágos. Kipiruló, Vízbemártós. 
Gyűjtögető, Szénaadó. Kalászérő és Kaszáló. 
Ifjak hava, Egybekötő. Szerelmetes. Megfürdető.
Mártó-Iván, Ember hava. Virág-János, Ikrek hava.

Nyárközép
Nyárnak hava, Nyárközepe. Nyármás, Nyárhó, Nyárveleje.
Kisveres, Hárs, Édesítő. Dolgos, Füves, Szénagyűjtő.
Sarlós, Gyűjtő és Arató. Kéveszedő, Kendervágó.
Heves, Érő, Pirosító. Villámhozó, Kalászhozó.
Csőszcsillag-hó, Nyárböjt hava. Nyúl, Rozsomák, Ráknak hava.
Égzengető Illés hava, Boldogasszony sarlós hava. 

Nyárutó
Nyárutó-hó, Nyár-harmada. Rekkenő és Nyárvég hava.
Sarlós, Cséplő, Kalászadó. Gyümölcsérő, Esőhozó.
Hizlaló és Savanyító. Aszaló és Kenyéradó.
Szőlőérő, Gyümölcsszedő. Gyűjtögető és Eltevő. 
Gabona és Élet hava. Oroszlán és Sárkány hava.
Kisasszony és Keddasszony hó, Boldogságos Nagyasszony hó.

Őszelő
Őszelő hó, Őszeleje. Vénasszony Nyár, Bő ideje.
Szüretelő, Gyümölcsadó, Behajtó és Vásározó.
Csarab-bokor, Kévegyűjtő. Árpavágó és Kicséplő.
Füstölő és Aszalódó. Hervadó és Elszáradó.
Szarvasbőgő, Kígyó hava, Lehalászó, Szűznek hava.
Alkonyodó, Szelet hozó. Boldogasszony gyümölcsadó. 

Ősz
Ősz hó, Őszmás és Számvevő. Őszközép és Újbor-vető.
Kéveérő és Sárguló. Boruló és Lombhullató. 
Dióverő és Etető. Tiloló és Szüretelő. 
Kérges, Kátyús és Latyakos. Szélüvöltő és Bánatos.
Jávorszarvas és Ló hava. Sötét hó és Mérleg hava.
Lakodalmas, Kisvadászó. Szüretvég és Dömötör hó.

Őszutó
Őszutója, Ősz harmada. Ősznek vége, Ősök hava.
Vizes, Sáros és Ragadós. Lombhullató és Avaros.
Hidegülő és Dermedő. Borízlelő, Ősköszöntő.
Nagyvadászó, Makkoltató. Téli szállás elfoglaló.
Vidra, Kecske, Sorsnak hava. Skorpió és Zerge hava.
Kisfarsang és Eketiltó. Mindszentek és Katalin hó.

Télelő
Télelő hó, Téleleje. Fekete Vég, Télünnepe.
Földes, Rögös és Kívánó. Fakószürke és Pislogó.
Sötét halál és Átjáró. Csupasz fa és Tüzet rakó.
Bort kiöntő, Magvat Őrlő. Föld Termését ünnepelő.
Vígság, Újtűz, Torok hava. Ősök, Róka, Nyilas hava.
Disznóvágó, Napforduló. Tűzéltető, Karácsony hó.

Hónapok
	Télközép hó – Baknak hava. 
	Télutó hó – Kanta hava.
	Tavaszelő – Halak hava
	Tavaszközép – Kosnak hava.
	Tavaszutó – Bika hava.
	Nyáreleje – Ikrek hava
	Nyárközepe – Ráknak hava.
	Nyárutója – Király hava.
	Őszeleje – Úrnő hava.
	Őszközepe – Mérleg hava.
	Őszutója – Horog hava.
Téleleje – Nyilas hava.

Hónapkezdő igézők 

Hónapkérlelő
Új hó, új király!
Adjál nekünk sok ünnepet! 
Sok ünnep közt jó heteket!
Jó hetekben jó napokat! 
Jó napokban jó órákat!
Jó órákban jó szerencsét! 
Jó szerencsés szeretetét!
Úgy legyen!

Hónapigéző
Új hó, Új király! Távozzon el baj, viszály!
Amit látok – újuljon! Amit nem – az gyógyuljon!
Ami lobos – lohadjon! Amit nyomok – elmúljon!
Úgy legyen!

Hónapköszöntő
Régi Hónap búcsúztassék!
Új Hó király köszöntessék! 
Fohászokkal dicsértessék! 
Gyertyafénnyel tiszteltessék! 
Néki szívvel áldoztassék!
Úgy legyen!

Hónapmegtisztelő
Új Hó királyt megtiszteljük! 
Holdasszonnyal egybekötjük! 
Ha telivel, lakomával. 
Ha meg újjal, imádsággal.
Ha növővel, áldomással. 
Ha fogyóval, áldozással.
Úgy legyen!

Újhónap tisztelő
Új Hó! Új király!
Neked legyen dicsőség! 
Nekem bőség ’s tisztesség!
Neked legyen tisztelet!
Nekem rang és becsület!
Úgy legyen!

Újhónap tisztelő
Új Hónapnak Új király!
Rossz időket űzzed el! 
Erdőt, mezőt éleszd fel! 
Fölös vizet ’szíjjad el! 
Száraz földet öntözd fel. 
Úgy legyen!

V. Fejezet: Időszakok igézete

Év eleji igézők

Teremtő dicsérete
Dicsértessék neve Égi Teremtőnek!
Aki felvirraszt majd bő-új esztendőnek.
Adassék házunkra áldás és békesség!
Szerencse, gazdagság, boldogság, egészség!
Így rendeltessék Újévnek folyása,
Megadatva nékünk Teremtő áldása!

Boldogasszony dicsérete
Dicsértessék neve Boldogasszonyunknak!
Aki életet ád rideg világunknak! 
Tél vége hozzon el szép Tavasz napokat,
Nyár is beérleljen kalászos magokat. 
Ősz hozza bőséggel szőlejét, gyümölcsét,
Fagyig megengedve jószág legelését!

Éjféli kívánság
Hozzon ránk Teremtő, vidám éjszakára, 
Boldog felvirradást Újévnek napjára! 

Hajnali kívánság
Adjon Boldogasszony, vidám hajnalára,
Kenyeret, bort, sültet, év minden napjára!

Újévi köszöntő
Köszöntsük most Kiskarácsonyt! Törjük ezért kiskalácsot!
Jó bort igyunk áldomásra! Égnek, Földnek áldozásra!
Tüzet gyújtsunk, táncot járjunk! Vigadozva hajnalt várjuk.

Újévi kérlelő
Segíts meg Teremtő, hogy telelhessünk!
Segíts meg Teremtő, hogy elvethessünk!
Segíts meg Teremtő, hogy legeltessünk!
Segíts meg Teremtő, hogy begyűjthessünk!
Segíts meg Teremtő, hogy szüreteljünk!
Segíts meg Teremtő, hogy megbékéljünk!

Újévi fohász
Tartson Isten mindnyájunkat – életben! 
Jó vetésünk mind beérjen – időben! 
Szőlő leve legyen mézes – ízében, 
Aszalt gyümölcs, egészséges – színében!
Sódar, kolbász felaggatva – füstjében! 
Hogy tölthessük újesztendőt – erőben!

Napkérlelő
Újév, új Nap, új Király!
Adjál nekünk sok ünnepet! Sok ünnep közt jó heteket!
Jó hetekben jó napokat! Jó napokban jó órákat!
Jó órákban jó szerencsét! Jó perceknek szeretetét!
Úgy legyen!

Farsangoló
Itt a farsang beköszöntött, vígan várjuk a Vízöntőt.
	Készüljél hát hamarjában, dalra, táncra, maskarában!
Farsang hossza már kimérve, hamvazóra annak vége.
	Mulassunk hát húshagyóig, míg farsangot el nem űzik.

Télvégi igézők

Télvégi kérés
Adj Teremtő, meleget! Fűnek-fának levelet!
Ég kapuját nyissad ki! Melegedet ereszd ki!
Zárjad be a hideget! Fáztunk mi már eleget… 

Gyertyaszentelő
Boldogasszony megsegítsél! Tél fagyától megkíméljél!
Ügyeljél az eleségre! Télről maradt élelemre!
Hozd el tavasz melegét! Érleld nyarunk gyümölcsét!

Télvégi Napköszöntő
Süss föl Nap! Fényes Nap!
Nagy hideget űzzed el! Erdőt, mezőt ébreszd fel! 
Áradt vizet ’szíjjad el! Rétlegelőt szárítsd fel! 
Úgy legyen!

Vetésünnep	
Ég urának tisztelete, szántás-vetés ünneplése! 
Ukkon-pohár őt köszönti, Ük-ős hitét ekképp őrzi!
Aki cseppjét földre önti, fogadalmát szentesíti.

Nagyböjt
	Nagyböjt idő negyven napja, segít annak, aki tartja.
	Testet, lelket megtisztítja, tavaszerőt meghozatja.

Tavaszi igézők

Tavaszi Napkérő
Süss föl Nap! Fényes Nap!
Legelőt kivirítsd! Jószágot melegítsd! 
Úgy legyen!

Tavaszi Holdköszöntő
Jöjj föl Hold! Fényes Hold!
Téli fagyot elűzzed! Patak jegét feltörjed! 

Fohász Boldogasszonyhoz
Segíts Boldogasszony, hogy virágozzanak!
Segíts Boldogasszony, hogy megfoganjanak!
Segíts Boldogasszony, hogy termést adjanak!
Segíts Boldogasszony, hogy szaporodjanak!

Esőkérő
Adj Ég – esőt, eleget! Terméseknek életet!
Hogy, mezőink nőjenek! Hogy, barmaink éljenek!

Tavaszi Napköszöntő
Süss föl Nap! Fényes Nap!
Párát, ködöt szívjad el! Vetés sarát szárítsd fel!

Tavaszi Holdköszöntő
Jöjj föl Hold! Fényes Hold!
Mező vizét szívjad el! Erdő sarát szárítsd fel!

Tavaszi tisztító
Tüzet viszek, ha látod! Eloltanák, nem látod!
	Lángom, rontást eloszlass, veszedelmet távoztass!
	Rontást és bajt a házból! Férgeket az akolból!
Egereket kamrából! Kígyót, békát udvarból!

Emlékező
Őseidről ne feledkezz! Elmentekről megemlékezz!
Nevüket jól fődbe véssed, tisztes helyre feljegyezzed!
Dolgaikból megőrizzél, rátekintve emlékezzél! 

Bűvölő
Fecske röppent, megérkeztek. Szeplőt látok, előjöttek.
Megköpködöm, mosom, törlöm. ’Ki ellenem… arra küldöm!

Komázó, mátkázó
Koma, koma, komálunk, esztendeig komálunk!
	Életben komák leszünk, Hó’ttan testvéré leszünk.
	Becsben tartom, ha jó lesz, eltaszítom, ha rossz lesz.
	Tojást, vissza, ha veszi, komaságot elveszti.
	Hűtlen fejre baj hulljon! Vessző, virág száradjon!
	Barátsága szakadjék! Szerelmében csalassék!

Zöldböjt
	Zöldböjt huszonhét szűk napja, segít annak, aki tartja.
	Testet, lelket megtisztítja, aratáshoz erőt adatja.

Nyári igézők

Áldáskérő
Isten áldd meg határunkat! Ne tetézzed bánatunkat!
Ha megáldod, lesz mit ennünk. Ha nem áldod, el kell mennünk.

Nyárközép köszöntő
Nap legfennen immáron, égi fénnyel határon.
Köszöntelek Teremtő! Házunk népét segítő!

Esőváró
Égi Isten! Adj bőséget! Öntöztesd meg földeinket! 
Töltessed meg kútjainkat! Hallal telítsd tavainkat!

Kérlelő
Földnek Anyja! Hozz bőséget! Boldogasszony, adj jólétet!
Érleljed be gyümölcsidet! Hárítsál el betegséget! 

Esti tisztulás
Mikor lemegy a Nap, este tüzet gyújtunk.
	Fényével, hevével, Napnak erőt nyújtunk
	Éjszakában fénye, sötétet taszítja,
	Illatozó füstje, gonoszt elriasztja, 
	Parazsát taposva, termést szaporítja,
	Általa sült étek, beteget gyógyítja.

Kalászőrző
Első kalászt megőrizzük Nagykarácsony estére,
Koszorúnak azt megkötjük, Földanyának dícsére.
Vízkeresztig megőrizzük, ünnepeink díszébe.
Majd, hamuvá elégetjük, szórván fürdők vizébe.

Aratásbuzdító
Itt volt Péter, elment Pál. Vágd a búzát, érett már!

Nyárböjt
	Nyárböjt tizenkettő napja, segít annak, aki tartja.
	Testet, lelket megtisztítja, nyár erejét visszatartja.

Őszi igézők

Teremtőre
Jó Teremtő, köszöntünk! Ukkon pohárt emelünk!
Bő szüretért áldomást! Így köszönjük az áldást!

Boldogasszonyra
Boldogasszony, köszöntünk! Ukkon pohárt emelünk!
Bő termésért áldomást! Így köszöntjük az áldást!

Emlékező
Eget-földet tiszteljük! Teremtőnket köszöntjük! 
Őseinknek tisztelgünk! Holtjainkat becsüljük!
	Gyertyát gyújtunk emlékükre, Borral isszuk érdemükre!

Mártonozó
Adja Isten nékünk, sok Mártont megérjünk!
Jó erőben töltsük – egészségben éljünk!

Kisböjt
	Kisböjt huszonöt szűk napja, segít annak, aki tartja.
	Testet, lelket megtisztítja, téli erőt meghozatja.

Kívánó
Adjon az Ég szép napot! Hozzá a Föld, búzát, bort.

Luca-idő fohászkodó
Köszöntelek, Teremtő! Kérlek téged, Segítő!
Gonoszságot távol tartsd! Házunk népét megáldasd! 
Hogy, férfi ne nyomassék. Asszony meg ne döftessék, 
Gyermek meg ne rémüljék. Jószág meg ne ijedjék.

Év végi igézők

Télközép köszöntő
Hold legfennen immáron, égi fénnyel határon.
Köszöntelek Földanya! Élet-gyümölcs asszonya!

Karácsonyváró
Adjon Isten jó sokat, szép karácsony napokat!
Bort és búzát, eleget, hogy kibírják a telet.
Kövér ludat, sok tikot. Szőrös tökű malacot.
Diót, mákot, mogyorót, karácsonyi kalácsot!

Előesti kívánság
Hozzon ránk Teremtő, vidám éjszakára, 
Boldog felvirradást Karácsony napjára! 

Estebédi kívánság
Hozzon Boldogasszony, vidám éjszakára,
Kenyeret, bort, sültet; Karácsony napjára!

Karácsonyi áldomás
Napszálltával Nagykarácsony. Hét nap múlva Kiskarácsony.
Egyik… Napot felébreszti. Sötétségből kiemeli.
Másik… Évet megnöveli. Napnak keltét sietteti.
Egyik hozza regölőket. Csodaszarvast éneklőket. 
Másik hozza köszöntőket. Barmot, farkast mímelőket.
Mindkettő hoz vidámságot. Lakomát és mulatságot.

Karácsonyi köszöntő
Köszöntsük most Nagykarácsonyt! Törjük ezért nagykalácsot!
Jó bort igyunk áldomásra! Égnek, Földnek áldozásra!
Tüzet gyújtsunk, táncot járjuk! Vigadozva hajnalt várjuk.

Karácsonyi mondóka
	Nagykarácsony – Koleda. Feketevég – Fordula.
	Teremtőnket köszöntse! Alvó napot ébressze! 
Boldogasszonyt dicsérje! Nyugvó földet élessze!

VI. Fejezet: ÜNNEPKÖRI NAPI RIGMUSOK

Ezen igézetek, rigmusok és verselések a „Magyar Népies Kalendárium” összeállítása utáni gyűjtések eredményeiből születtek, azok kiegészítései. Link: http://mek.oszk.hu/12200/12226/
Napok sorszámozása a régi magyar népi öröknaptár szerint.

Karácsonyi ünnepkör

Éjfél (dec. 24-25.)
Éjfél évet elhozza, Eljövendőt mutatja.
Jóslás, öntés és bűbájlás. Kötés, oldás, maskarázás.

Nagykarácsony (dec. 25.)
Éjfél után láncot hordunk. Hozzá botot, fáklyát fogunk.
Szobát, kamrát sorba járjuk. Házszomszédot vizitáljuk.
Zeget-zugot átkutatjuk. Gonoszt, rontást megriasztjuk.
Hangos zajjal mind kihajtjuk. Füsttel nyomát eltisztítjuk.
Megbékélve áldást mondunk. Teremtőnek hálálkodunk.
Áldomásbort iszogatunk. Pirkadatig mulatozunk.

Napkeltéig mulatozás, Napnyugtáig lustálkodás.
Nappal senkit ne fogadj, Mert, szerencséd is elhagy!

Zöld karácsony – havas tavasz. Fagyott rügyek – kár és panasz.

1/1. Hetedfő	 	Karácsony, István-nap (dec. 26.)	
Regölőknek járása, Farsangidő várása.
Kíváncsi jósoljon! Gyengéje gyógyuljon!

Indulj kecske, szürke kecske! Szőrös-bőrös fafejecske.
Farkas elől meneküljél. Jó gazdához kéredzkedjél.
Tréfálkozzál, maskarázzál. Kínálásért megdolgozzál.
Dallal, zajjal elkísérünk. Nyolc-ág csillag lészen fényünk. 
Kecske jelét felemeljük. Kalács és bor lészen bérünk.
Többi, meg kint hejegessen. Pénz és lepényt kéregessen.
Gazda pedig jól vigyázzon! Éhes farkas jár udvaron.
Vígság alatt meglophatja. Sódart, kolbászt elhordhatja.

István napján fohászkodjunk! Napnyugtával tüzet gyújtsunk! 
Nagy királyunk erőt adjon! Dicső emlék fennmaradjon! 

1/2. Kettednap	Téli János-nap (dec. 27.)		
Szürke János borát, aki nem kóstolja,
Annak borpincéjét, Gonosz megronthatja.

Téli János, hogyha bús – Nyári János derűs, dús.

1/3. Harmadnap	Aprószentek (dec. 28.)		
Gyermekeket így köszöntjük, hogyha felnő, ’s úgy tegyen,
Termő ággal veregetjük, hogy keléses ne legyen!

1/4. Negyednap	 Szürke Tamás-napja (dec. 29.)	
Nagykarácsony szennye tűnjék! Ami piszkos, kimosassék!
Kiskarácsony tiszteltessék! Kenyér, béles kisüttessék!

1/5. Ötödnap		 Dávid-nap (dec. 30.)			
Nagykarácsony piszka tűnjék! Morzsa, szemét takarodjék!
Főzzél, süssél és bort fejtsél! Rokont, komát ne felejtsél!

1/6. Hatodnap 	Szilveszter-nap (dec. 31.)		
Kiskarácsony napnyugta. Naptárévet becsukta.
Vendégjárás, falánkság. Bűbájlás és mulatság.

Szilveszterkor viharos szél, Kiskarácsony derűvel kél.

1/7. Hetednap 	Kiskarácsony (jan. 1.)		
Hetednapra Kiskarácsony! Bővebb, mint volt Nagykarácsony.
Új naptárnak évét hozza. Vidámságát ez fokozza.

Hogyha vidám Újév napja, nyár termését bőven adja.

1/8. Hetedfő		Maklár-nap (jan. 2.)
Ünnep után takarítás. Mosogatás és nagymosás.
Tűzhelyeket kipucolunk. Fürdővízben megújulunk.

Makár napja, ha napos – Télhó hideg, harapós.

1/9. Kettednap	Benjámin-nap (jan. 3.)
Jó komákat meghívjad! Betegebbjét jobbítsad!
Szomorúbbját vidítsad! Érdemesét pártoljad!

1/10. Harmadnap 	Titusz-nap (jan. 4.)
Jó szomszédot behívjad! Itallal is kínáljad!
Érdemesét dicsérjed! Támogatód segítsed!

1/11. Negyednap	Simon-nap (jan. 5.)
Regős-járás végső napja. Közeledik Nagyfarsangja.
Hajnyírás és tisztálkodás. Maskarákon igazítás.

Teremtő, Ég Atya! Nagyasszony, Földanya!
Áldozatot fogadjátok! Kívánságunk hallgassátok!
Erősödjön Napnak fénye! Áradjon szét Víz ereje!
Földnek fagya felengedjék! Erdő, mező feléledjék!

Nagyfarsangi ünnepkör

1/12. Ötödnap		Gáspár-nap (jan. 6.)
Vízkereszt, ha vizet ereszt, Tél sokáig el nem ereszt.
Kamra, pince megszenvedi, ha eső is napját veri.

Nagyfarsangnak kezdete, Konc vajdának eljötte.
Maskarázás, evés-ivás, Fehérasszony esti járás.

Kalászbábot, ’mit őriztünk, Nagykarácsony estétől.
Vízkeresztkor elégetjük, Regősjárás végétől.
Hamuját meg széjjelszórjuk, patak és tó vizibe.
Vele együtt télnek baját, szertehintjük, széltibe.

Napnyugtával láncot hordunk. Hozzá botot, fáklyát fogunk.
Szalmabábot körbe hordjuk. Házainkat sorba járjuk. 
Zeget-zugot átkutatjuk. Gonoszt, rontást megriasztjuk.
Hangos zajjal kizavarjuk. Szalmabábba belé hajtjuk.
Bábot aztán messze visszük. Léket vágva elemésszük.
Megbékélve áldást mondunk. Áldomásbort iszogatunk.

Férfi, legény fohászkodjék! Fehér lelkek, meg ne leljék.
Mert ha éjjel megtalálnák, lefoghatnák, megnyomhatnák.
Asszonyt, leányt ők nem bántják. Kínálását elfogadják.
Gyermekkel, ha találkoznak, hallgatásért diót adnak.

Aki legény, léket vágjon! Hideg vízben megmártózzon!
Istállóba behúzódjék. Tüzes borral melegedjék. 
Forró vízben lefürödjék. Kását, almát, halat egyék.
Friss szalmába heveredjen. Gyertyafénynél elmerengjen.
Ajtó zárját nyitva tartsa. Fehér lelket ki ne zárja…
Így próbálja bátorságát, így tudja meg kapósságát. 

Karácsonyi tizenketted, tavaszidőt látni enged.
Hogyha napos, nem hideg – tavasz gyorsan közeleg.
Hogyha szele gyenge, csendes – óvakodjon, aki rendes.
Ajtófélre írt kereszttel, minden gonoszt kirekesztel.

1/13. Hatodnap	Attila-nap (jan. 7.)
Farsangi bál, lakodalom. Mulatozó sokadalom.
Népek egymást kínálgatják. Viszálykodást otthon hagyják.

1/14. Hetednap	Szeverin-nap (jan. 8.)
Eleidre emlékezzél! Ősökről se feledkezzél!
Emléküket felidézzed! Áldomással ezt tetézzed!

Lakodalmak kezdőnapja – Menyegzős vasárnap.

1/15. Hetedfő		Marcell-nap (jan. 9.)
Szemmel veretéstől, megóvjad házadat!
Szobád négy sarkába, tégy nyárfa karókat!

1/16. Kettednap	Pál-nap (jan. 10.)
Etető villákat, érintsd lángos tűzzel,
Lovaidat itasd, ezüstöt ért vízzel!

1/17. Harmadnap	Ágota-nap (jan. 11.)
Nagylányokat összehívják. Tapasztaltak beavatják.
Csábítgatást megtanulják. Mennyecskének kitanítják.

1/18. Negyednap	Ernő-nap (jan. 12.)
Hajat vágjál, megfürödjél! Kenjed tested, szépítkezzél!
Gyógyfüveket beszerezzél! Rontás ellen védekezzél!

1/19. Ötödnap		Veronika-nap (jan. 13.)
Nagyfiúkat kiválasztják. Próbát téve felavatják.
Ilyen legény házhoz járhat. Farsangkor már házasodhat.

Veronika kendője, szeplőidet törölje!
Leányt szépít estéje, legényt fordít feléje.

1/20. Hatodnap	Félix-nap (jan. 14.)
Lakodalom, bálozás. Mulatozás, kínálgatás.
Após, vővel iszogasson. Anyós, mennyel pletykálgasson.

1/21. Hetednap	Lóránt-nap (jan. 15.)
Késő este gyertyagyújtás. Leányoknak varázsolás.
Párosító kötés, oldás. Jó vőlegény elbájolás.

1/22. Hetedfő		Gusztáv-nap (jan. 16.)
Lányok, fiúk bandáznak. Külön-külön vígadnak.
Kibeszélnek, bujtogatnak. Maskarákat mutogatnak.

1/23. Kettednap	Antal-nap (jan. 17.)
Gyertya, só és foghagyma. Ez kell most az asztalra.
’Ki igazat áhítja, rontást bőszen hárítja!

Antal-napkor okos gazda, gonoszjárást megakasztja.
Kötés, fonás tiltásával. Fokhagymával, tüskés ággal.
Nem eszik sem babot, borsót. Csak pogácsát, vizes óbort. 

1/24. Harmadnap	Piroska-nap (jan. 18.)
Jósolj időt negyven napra! Vetést legott egy hónapra.
Csíráztassál, kihajtassál! Égnézésből jósolgassál!

Éjféltájban gyertyát gyújtunk. Tükör előtt füstöt fújunk.
Boszorkány, ha közeleg, füstben arca megmered.
Fokhagymát, ’ki rálehel, rontó attól elszelel.

1/25. Negyednap	Sára-nap (jan. 19.)
Házi oltárt letakarjad! Holtak képét elfordítsad!
Emlékükre gyertyát gyújtsál! Óborodból rájuk igyál!

1/26. Ötödnap		Fábián-nap (jan. 20.)
Fakivágást befejezzük. Újborunkat most lefejtjük,
Boldogasszonyt üdvözöljük. Áldomással felköszöntjük.

Meleg napja becsaphat! Fát, ’mit ébreszt, kifagyhat.

1/27. Hatodnap	Ágnes-nap (jan. 21.)
Lakodalom, bálozás. Eljegyzésre meghívás.
Asszonynépnek kedvtelése, leányálmok megfejtése.

Hogyha hideg Ágnes napja, Vince gyakran kijavítja.
	Kedves orcát, ha mutatja, pacsirtát is megszólatja.

1/28. Hetednap	Vince-nap (jan. 22.)
Egymás borát megkóstáljuk. Szőlővesszőt megvizsgáljuk.
Szobában, ha rügye fakad, Tél is hamar vége szakad.

Vince fénye becsaphat! Fagy csípheti sarkadat.

1/29. Hetedfő		Zelma-nap (jan. 23.)
Messze küldjük nyavalyáját! Másnak adjuk lázkórságát!
Felajánljuk betegségét! Erősítsük egészségét!

1/30. Kettednap	Timót-nap (jan. 24.)
Takarítsál, égessél! Gyógyfűvizet hevítsél!
Virágokkal füstöljél! Napnyugtával fürödjél!

1/31. Harmadnap	Pál-napja (jan. 25.)
Pálfordulás, kifordulás. Télelhajtó tavaszvárás.
Földanyához imádkozzunk! Naphoz, Holdhoz fohászkodjunk!

Jeges vízbe léket vágnak. Hideg vízben megmártóznak.
Meleg tűznél vigadoznak. Forró bortól kipirulnak.
Víz asszonyát így köszöntik. Áldomással így illetik.

Hogyha Télhó indult jobbra, Télutó majd fordul balra.
Ha hideg volt, enyhe lesz. Ha olvadott, fagyos lesz.

2/1. Negyednap	Paula-nap (jan. 26.)
Leánykérés, háztűznézés. Lakodalom megbeszélés.
Fiatalok mulatsága. Bűbáj, kötés próbálása.

2/2. Ötödnap		Angelika-nap (jan. 27.)
Asszonynépnek dologtiltó. Fehérnépnek vendégjáró.
Férfiakat kipletykálják. Mások titkát kikotyogják.

2/3. Hatodnap		Károly-nap (jan. 28.)
Legényjárás ideje. Lányos házak szemléje.
Koledáslás, párosítás. Fiú-leány mulatozás.

Károly napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

2/4. Hetednap		Adél-nap (jan. 29.)
Legutolsó párkereső – Leányos vasárnap.

Lányvasárnap, ta-la-laj. Leányjáró ta-na-naj.
Fiús házat végigjárják, amit kapnak, elfogadják.
Fonóházi bálozásra, eszem-iszon mulatásra.
Legényeket bálba hívják, bokrétával becsábítják.

Fehérasszony estét járja. Asszonyokat kicsábítja.
Férfit, hogyha kint találják, csiklandoznák, megnyomhatják.

2/5. Hetedfő		Martina-nap (jan. 30.)
Szerszámokat javítgassad! Vetőmagot válogassad!
Házadban bent palántázzál! Földanyához fohászkodjál!

2/6. Kettednap	Marcella-nap (jan. 31.)
Kamrát, pincét kifüstöljed! Férgest, üszköst elégessed! 
Napnyugtával gyújtsd meg tüzét. Égessed el múlt szemetét!

Lovakat ma ne hajtsátok, istállóban jól tartsátok!
Etessétek, gondozzátok, kényeztetve gyógyítsátok!

2/7. Harmadnap	Breda-nap (febr. 1.)
Falánk farsang fánkja, forralt bort kívánja.
Legény ’s leány kivonuljon. Természetben kint vigadjon.

Napnyugtával gyertyát gyújtsál! Földanyjához fohászkodjál! 
Kertet este meglátogasd, gyümölcsfákat megkopogtasd! 

2/8. Negyednap	Gyertyaszentelő (febr. 2.)
Zabáló csütörtök – torkosoknak járó.

Farsang torkos csütörtöke, zabálásnak nagy ünnepe.
Kocsonyát és sonkát főznek, húst és tésztát ekkor sütnek.

Szentelőnek melege, hónak ’s jégnek hírnöke.
Szentelőnek hidege, kora tavasz hírnöke.

Ha esik és fúl a szél, nem sokáig tart a tél.

Gyertyaszentelő, ha fényes, nyári termés lesz szegényes!
Hogyha sár van, jön még fagy. Tüzelőt még jócskán hagyj!

Hogyha az ég megdördül, mező hamar kizöldül.

2/9. Ötödnap		Balázs-nap (febr. 3.)
Sovány péntek napja – anyóslátogató.

Anyós házhoz meghívjátok! Vacsorával kínáljátok!
Új tűz mellett étkezzetek! Boldogasszonyt köszöntsétek!

Gyógyítóknak máma lészen szép napja.
Hogy máskor is megérhessük, Ég adja!
Hozzon reánk egészséget, jókedvet!
Leányoknak jó vőlegényt, szerelmet!

Soványpéntek kisböjtje. Torkos napnak enyhéje.
Gyomrot enyhít, belsőt tisztít, lakomára előkészít.

2/10. Hatodnap	Gilbert-nap (febr. 4.)
Rokonszombat napja – rokon vendégváró.

Rokon, koma vendégsége. Nagy vigasság készülője.
Jobbítanak, gyógyítanak. Kötnek-oldnak, bűbájolnak.

Teheneket feldíszítik. Sóval, vízzel is meghintik.
Tűznek füstjén átvezetik. Rontás róla így leszedik.
Barmok urát megköszöntik. Áldomással megilletik.

Hogyha idő szép-napos, gyümölcstermés lesz bajos.

Emlékező halott szombat, készülődő rokon szombat.
Farsangbírót kijelölik, táncos házat kidíszítik.

2/11. Hetednap	Ágota-nap (febr. 5.)
Farsangvégi maskaráló – Farsangos vasárnap.

Alakosok futkosása. Maskarások vonulása.
Legényeknek mulatsága. Leányoknak meghajtása.
Férfit – ital csábíthatja. Asszonynépe megjárhatja.

Teheneket megóvjátok. Fertő, rontás les most rájok.
Füstöléssel elűzzétek. Tűzzel, sóval megvédjétek!

Legyet, férget kifüstöljed! Kénes szaggal elkergessed!
Kakukkfűvel égess mentát! Elüldöz az tetvet, bolhát.

Vővasárnap, kanivó. Farsangtáncos soroló.
Esznek-isznak, zajongnak, muzsikára táncolnak.
Legény járja leánnyal. Férfi járja asszonnyal.
Maskaráznak, mímelnek, enyelegnek, évődnek. 

2/12. Hetedfő		Dorottya-nap (febr. 6.)
Húshagyó hétfőnap – asszonyfarsang járó.

Szalmabábot állítanak. Minden lomot néki adnak.
Zajjal, tánccal felköszöntik. Nagyfarsangot füstbe küldik.

Dorottyának hulló hava, szép tavasznak előszava.

	Hagyóhétfő maskarázó, pajzánkodó, figurázó.
Kolompolnak, elragadnak, asszonynépet táncoltatnak.
Asszonyfarsang jó alkalma, férfinépnek riadalma.
Férfi módra iszogatnak, legényeket megnyaggatnak.

	Itt az idő, táncoljunk! Jó magasra ugorjunk!
	Hogy szoknya is lebbenjen, és kendert is növeljen. 

Nagyböjt ideje

2/13. Kettednap	Apalina-nap (febr. 7.)
Húshagyó kedd napja – farsangvég lezáró.

Nagyfarsangnak legvége. Bezárkózás reggele.
Böjt és nyugvás tavaszig, Gyümölcsoltó napjáig.

	Húshagyókedd csúfoltató, fiatalság mulattató.
	Bolondoznak, tuskót húznak, vénlányokat kigúnyolnak.

	Húshagyókedd ideje, jóslásoknak jó jele.
	Csillagos ég – sok tojás, fényes nap – bő aratás.

2/14. Harmadnap	Aranka-nap (febr. 8.)
Hamvazó szerda nap – nagyböjtre átálló.

Tavaszmunka készülődés. Rossz nyél, fogó, kicserélés.
Ágat, ha vágsz, megbecsüljed! Földanyának megköszönjed.

Böjtfő szerda, nagyböjt kezdő. Farsang szennyét elégető.
Hamvat mezőn szétszórjátok, vele rontást kidobjátok!

2/15. Negyednap	Apollónia-nap (febr. 9.)
Tavaszmunka készülődés. Szerszám, vágó élesítés.
Száraz fának begyűjtése. Fürdőhelynek befűtése.

Eljött csonka csütörtök. Tavasznapig böjtöltök.
Maradékunk farangtól, nem ehető holnaptól.

2/16. Ötödnap		Kolozs-nap (febr. 10.)
Oltóágat illőn vágjál! Földanyához fohászt mondjál!
Hogyha ága kirügyezne, Úgy, meleg már közeledne.

Csonkapéntek bajjal jár, ’ki nem vigyáz, pórul jár.
Aki böjtöt megszegi, péntekasszony leszegi.

2/17. Hatodnap	Bertold-nap (febr. 11.)
Legényeknél kipróbálás. Beavatás és áldomás.
Bandázással falujárás. Tűzgyújtás és karikázás.

Lovat, marhát megbecsüljed. Tisztogassad, kényeztessed!
Teremtővel megáldassad. Sós kaláccsal megkínáljad.
Ünnepeljél böjtös tállal, mézes-boros áldomással.

Csonkaszombat tüzeskedő. Fiatalnak ügyeskedő.
Nyárson krumplit sütögetnek. Tűzkereket görgetgetnek. 

2/18. Hetednap	Lívia-nap (febr. 12.)
Tüzet gyújt, sajbót hajt – Csonkahét vasárnap.

Tavaszmunka ideje. Palántázás jó hete.
Vágás, szedés, összegyűjtés. Avar-, piszok- ’s lomégetés.

Eljött csonka vasárnap, tüzeskedő hetednap.
Most kell sütni kalácsot, perecet és friss fánkot.

Tüzet gyújt, sajbót hajt – Csonkahétvasárnap.

2/19. Hetedfő		Jordán-nap (febr. 13.)
Tavaszmunka ideje. Palántázás jó hete.
Lomégetés, hamuásás. Veteménynek kerti ágyás.

Gyümölcsfákat veregessed, nyári mákot már elvessed.

2/20. Kettednap	Bálint-nap (febr. 14.)
Gyenge testet megkúráljuk. Zavart lelket megnyugtatjuk.
Békülésnek örülhetünk, Emlékére fát ültetünk.

Verebeknek házassága. Kora tavasz megjóslása.

2/21. Harmadnap	Györgyi-nap (febr. 15.)
Fáknak törzsét kopogtassad! Minden ágát rázogassad!
Üszkös ágát, hogy hullassa, de gyümölcsét meg is tartsa.

2/22. Negyednap	Júlia-nap (febr. 16.)
Tavaszmunka ideje. Kora vetés eleje.
Nagy fagy ellen bűbájlás. De még jobb, ha takarás.

Julis szele fésülködik. Tavasz immár’ közeledik.

2/23. Ötödnap		Donát-nap (febr. 17.)
Szőlővesszőt megvizsgáljuk. Új borunkat megkóstáljuk.
Régi borból próbát veszünk. Teremtőre iszunk, eszünk.

2/24. Hatodnap	Bernadett-nap (febr. 18.)
Asszonyoknak összejáró. Pletykálkodó vendégváró.
Farsang dolgát kibeszélik, Tavaszvárót megtervezik.

2/25. Hetednap 	Zsuzsanna-nap (febr. 19.)
Fürdőt vesz, rontást űz – Világos vasárnap.

Gyermekjáró játékozás. Zsuzsannázó koledálás.
Napnyugtával sötétítsél! Leselkedést ne segítsél!

Zsuzsanna, megszólal a pacsirta.
Szép napja, Rontó Mátyást nyugtatja.

2/26. Hetedfő		Aladár-nap (febr. 20.)
Gyümölcsfákat megvizsgáljad! Korhadt kérget lekaparjad!
Fa sebeit kikezeljed! Boldogasszonyt ne feledjed!

2/27. Kettednap 	Eleonóra-nap (febr. 21.)
Szerszámoknak kipótlása. Zsákok kasok foltozása.
Munkálkodjál jó vetésért. Fohászkodjál bő termésért.

2/28. Harmadnap	Péter-nap (febr. 22.)
Hordók, kádak tisztítása. Törött borok javítása.
Faszenezés, kénezés. Fohászkodás, füstölés.

2/29. Negyednap	Alfréd-nap (febr. 23.)
Estével, lány lefürödjék! Jó kencével szépítkezzék!
Gyertyafénynél varázsoljon! Tükör előtt kössön-oldjon!

2/30. Ötödnap		Mátyás-nap (febr. 24.)
Aki eget vizsgálja, időjárást megtudja.
Álló jégnek megtörése, alvó halak ébredése.

Mátyás napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

Szökőnap (febr. 25.)
Szökőnapi rokonjárás. Jó komáknál vendéglátás.
„Legénykérés”, lánybandázás. Böjtkerülő evés-ivás.

3/1. Hatodnap		Géza-nap (febr. 25. vagy 26.)
Legényeknek versengése. Egymás közti mérkőzése.
Erőből és bátorságból, szerencséből, bor-bírásból.

Fehér báb, piros báb. Egyik jámbor, másik csáb.
Nagy havas, kis jeges. Legény és lány, két jegyes.
Együtt már, olvadnak. Szomjas földet itatnak. 

3/2. Hetednap		Edina-nap (febr. 26. vagy 27.)
Határt jár, búzát vet – Búzahétvasárnap

Győztes legény avatása. Legénybíró választása.
Est előtti legényjárás. Legénybanda bemutatás.

3/3. Hetedfő		Ákos-nap (febr. 27. vagy 28.)
Vizes árkot takarítják. Segítőket megitatják.
Boldogasszonyt így köszöntik, Földnek Anyját így üdvözlik.

3/4. Kettednap	Elemér-nap (febr. 28. vagy 29.)
Takarítás, nagymosás. Lefürdés és gyógyítás.
Égetés és füstölés. Baj és rontás elűzés.

3/5. Harmadnap	Albin-nap (márc. 1.)
Bikát hajt, húst szétoszt – Böjtközép szerdája.

Kénnek füstje férget hajtja. Foghagyma még lódít rajta.
Kipucoljuk tűzhelyünket. Ott élesztjük új tüzünket.

Márciusnak első napja, tavasz havát megmutatja.
Másodikja nyárnak havát, harmadikja Ősznek havát.
Negyedik már Télre mutat, ha nem visz el minden havat. 

Holtaknak süss kalácsot! Azzal kínáld családod!
Temetőbe abból vigyél! Kedves sírra abból tegyél!

Halottaid sírjára, mindig telik gyertyára!
Rakjál mellé virágot vagy egy színes szalagot!

3/6. Negyednap	Lujza-nap (márc. 2.)
Pince, padlás kitisztuljék! Minden lim-lom kidobódjék!
Tüzelőt is megóvjátok, mert jő hideg még reátok!

3/7. Ötödnap		Kornélia-nap (márc. 3.)
Beteg fáknak égetése. Jó hamunak begyűjtése.
Veteménynek megágyazás. Nemsokára palántázás.

3/8. Hatodnap		Kázmér-nap (márc. 4.)
Asszonyjárás, egybegyűlés. Ünnepekre készülődés.
Új ruháknak kivarrása. Kigyúrt tészta laskázása.

3/9. Hetednap		Adrián-nap (márc. 5.)
Szövést hagy, fonót zár – Guzsolóvasárnap.

Nagymosás és szárítás. Kenyértészta dagasztás.
Sütés, főzés több napra. Legyen idő dologra.

3/10. Hetedfő		Koletta-nap (márc. 6.)
Ha torkod fáj, ne menj ki! Nem oly sürgős elvetni.
Fejfájásod meggyógyítsad! Ha lázad van, lelohasszad!

3/11. Kettednap	Tamás-nap (márc. 7.)
Rossz időben bent maradjál! Csíziókat olvasgassál.
Teendőkről elmélkedjél, Jó bor mellett készülődjél.

3/12. Harmadnap	János-nap (márc. 8.)
Öltözetek javítása. Kelengyének pakolása.
Láda, szekrény rámolása. Levendulás molyolása.

3/13. Negyednap	Franciska-nap (márc. 9.)
Özvegyekhez látogatás. Asszonynépi vizitálás.
Legény ’s leány erdőt járja. Kulacsuk is, szájról szájra.

3/14. Ötödnap		Ildikó-nap (márc. 10.)
Aki korán lefekszik, Gonosz arra telepszik.
Rémálmokkal, lázzal gyötri. Görccsel lábát tekergeti.

3/15. Hatodnap	Teréza-nap (márc. 11.)
Kiszebábut tákoljál! Földvégébe állítsál!
Tél szemetét oda hordjad! Rontást és bajt, oda hajtsad!

3/16. Hetednap	Gergely-nap (márc. 12.)
Kiszét hajt, füstöt űz – Fekete vasárnap

Iskolások maskaráznak. Mókázással kacarásznak.
Köszöntenek, koledálnak. Almát, diót ezért kapnak.

Hogyha Gergely szelét adja, György napjáig meg is tartja.

3/17. Hetedfő		Krisztián-nap (márc. 13.)
Fogatokat felkészítik. Szerszámait fényesítik,
Hibás rosszát kijavítják. Áldomással felavatják.

3/18. Kettednap	Matild-nap (márc. 14.)
Viselős nő dombra menjen! Kelő napba ott tekintsen!
Határt, gyepűt bejárjátok! Nyéket, karót vizsgáljátok!

Ünnep előtt készüljél, koszorút is készítsél!
Rügyező fa ágából, nemzetiszín szalagból.

3/19. Harmadnap	Kristóf-nap (márc. 15.)
Ha kizöldült kert ’s mező, Boldogasszony könnyező.
Jöhet még baj rügyekre, Füstölőt rakj tüzekre!

Kristóf napján fohászkodjunk! Napnyugtakor tüzet gyújtsunk! 
Negyvennyolcunk erőt adjon! Dicső emlék fennmaradjon! 

3/20. Negyednap	Herbert-nap (márc. 16.)
Szép időben szántás, vetés. De esőben, csak tespedés.
Fohászkodjunk, jő időért! Boldogasszony áldásáért!

3/21. Ötödnap		Gertrúd-nap (márc. 17.)
Napos idő hív szántásra. Közel ünnep nagy vígságra.
Kezeld borod, porciózzál! Jó komákkal kóstolózzál!

3/22. Hatodnap	Sándor-nap (márc. 18.)
Kisze bábút elemésztik. Villő sátrát megtisztelik.
Telet hajtják, tavaszt hívják. Egymás párját megtalálják.

3/23. Hetednap	József-nap (már. 19.)
Villőt vár, zöldben jár – Virágos vasárnap. 

József napját köszöntsd borral! Ne találkozz ekeszarvval!
Járjad be a szőleidet! Nyissad ki a tőkéiket!

József napján szőlőt nyissál. Akkor is, ha vízben állnál.

3/24. Hetedfő		Hubert-nap (márc. 20.)
Gyújtsunk este gyertyát, Napnak segíteni!
Nyárnak jövetelét, ekképp siettetni.

Fiúk, lányok tavaszt várják. Erdőt, mezőt együtt járják.
Szalmabábot hamvasztanak. Énekelnek, udvarolnak. 

3/25. Kettednap	Benedek-nap (márc. 21.)
Benedek szól: vess fokhagymát! Elüldöz az rontást, banyát!
Sebre só, zsír és fokhagyma! Lobot, üszköt jól lohasztja.

3/26. Harmadnap	Beáta-nap (márc. 22.)
Vendégeket ne fogadjál! Portát, házat takarítsál!
Gondod legyen étekre! Süss kenyeret ünnepre!

3/27. Negyednap	Emő-nap (márc. 23.)
Nagycsütörtök – kizöldítő.

Álmatlan lesz éjjeled. Gonosz fogja elmédet.
Védekezz hát ellene, szennyest mosd ki éjfélre!

3/28. Ötödnap		Gábor-nap (márc. 24.)
Nagypéntek nap – megfürdető.

Böjtnek szele vizet áraszt. Tavaszi szél vizet száraszt.

Fiatalok gyülekeznek. Hajnal előtt útra kelnek.
Patakvízben megfürödnek. Napkeltére visszatérnek.
Vedreikben vizet hoznak, betegeket abból mosnak.

Férget űzzünk, kifüstöljünk. Szennyest mossunk, lefürödjünk.
Állat e nap nem vágható. Föld, ekével nem szántható.

Gábor napján fohászkodjunk! Napnyugtakor gyertyát gyújtsunk! 
Nagy királyunk erőt adjon! Dicső emlék fennmaradjon! 

Tavaszi ünnepkör

3/29. Hatodnap	Gyümölcsoltó-nap (márc. 25.)
Nagyszombat nap – újtűz gyújtó.

Új tűz legyen kemencédben! Fürödj kútnak friss vizében!
Kiöltözzél, határt járjál! Rontás előtt ajtót zárjál!

Gyümölcsfákat megmetsszétek! Oltásokat megkezdjétek!
Zöldág-kapun átmenjetek! Tavaszt borral köszöntsétek!

Hogyha békák kuruttyolnak, negyven hideg napról szólnak.

3/30. Hetednap	 Emánuel (márc. 26.)
Tavaszt hoz, éltet ad – Húsvétos vasárnap.

Napnyugtától néma járás. Kéregető maskarázás.
Ősök lelkit így formálják. Eljátszóit megitatják.

4/1. Hetedfő		Auguszta-nap (márc. 27.) Öntöző-nap
Vizes hétfő – lányt vizező.

Legény leányt meglocsolja, vagy vesszővel megpacskolja.
Hímes tojást leány adja, Piros tojást kedves kapja.

Koldus férfi, rongyos asszony – alamizsnát mindig kapjon. 
Piszkos némbert ne öntözzél! Rontást és bajt, így kerüljél!

4/2. Kettednap	Gedeon-nap (márc. 28.)
Öntöző kedd – fiút öntő.

Leányoknak bandázása. Legényeknek locsolása.
Száraz tőkét most pótolják. Beteg fákat gyógyítgatják.

Takart szőlőt kinyitják. Vesszőt metszik és oltják. 
Beteg vesszőt elégetik. Hamuját is eltemetik.

4/3. Harmadnap	Baracs-nap (márc. 29.)
Szürkeszerda – tisztántartó.

Metszést, oltást befejezik. Fagondozást siettetik.
Gyümölcsoltót felköszöntik. Áldomással elköszöntik.

4/4. Negyednap	Amadé-nap (márc. 30.)
Gonoszjárás, rontás napja. ’Ki nem vigyáz, megragadja.
Hajnaltájban gyógyfűgyűjtés. Napnyugtával füves fürdés.

4/5. Ötödnap		Balbina-nap (márc. 31.)
Patkót szegezz küszöbre! Tüskés ágat kéménybe!
Napnyugtával gyújts gyertyát, Úgy kívánj jó éjszakát!

4/6. Hatodnap		Hugó-nap (ápr. 1.)
Napkeltével csengőt hordunk. Hozzá botot, csörgőt fogunk.
Szalmabábot körbe hordjuk. Rokon házát sorba járjuk. 
Zeget-zúgot átkutatjuk. Gonoszt, rontást megriasztjuk.
Hangos zajjal kizavarjuk. Szalmabábba belé hajtjuk.
Bábot aztán messze visszük. Tűzzel baját elemésszük.
Megbékélve áldást mondunk. Áldomásbort iszogatunk.

Bolondozás egész nap. Gonosz erőt ez becsap.
Komálás és mátkázás, Vendégjáró mulatás!

4/7. Hetednap		Áron-nap (ápr. 2.)
Komaságot megköti – Világos vasárnap

Asszonyjárás, kibeszélés. Tésztagyúrás, kenyérsütés.
Temetőben sírbejárás. Napnyugtával Vila-várás.

Ősök sírját felkeressük. Holtak halmát rendbe tesszük.
Fájuk ágát feldíszítjük. Falás étel alá teszünk.
Tövét borral meglöttyintjük. Közös étket ott elköltjük.
Áldozásbort felhörpintjük. Áldozatot így végezzük.

4/8. Hetedfő		Richárd-nap (ápr. 3.)
Taligádat kijavítsad! Szekeredet megvasaltasd! 
Kerekeit kenegessed! Szerszámait fényesítsed!

4/9. Kettednap	Ambrus-nap (ápr. 4.)
Mézeidre reá nézzél! Régi törtből méz-sert főzzél!
Méhviaszból gyertyát öntsél! Kaptárt, borral megköszöntsél!

4/10. Harmadnap	Vince- és Mira-nap (ápr. 5.)
Ukkon-pohárt ürítsél! Fogadalmat így tegyél! 
Aki cseppjét földre önti! Ük-ős hitét tovább őrzi!

4/11. Negyednap	Vilmos-nap (ápr. 6.)
Palántákat babusgassad! Jó időben elbujtassad!
Veteményed megkapáljad! ’Mi hibádzik, kipótoljad!

4/12. Ötödnap		Herman-nap (ápr. 7.)
Kerti munkát folytassad! Még esőben se hagyjad!
Amit lehet, elvessed! Hogy mielőbb ehessed.

4/13. Hatodnap	Dienes-nap (ápr. 8.)
Gyermekeknek játszódása. Legény-leány vonulása.
Incselkedés, udvarlás. Szeretők közt színvallás.

4/14. Hetednap	Erhard-nap (ápr. 9.)
Árkok, mezsgyék tisztítása. Pangó vizek oszlatása.
Esővizek terelése. Ne fulladjon be vetése!

4/15. Hetedfő		Zsolt-nap (ápr. 10.)
Köss gyógyfűből koszorút! Had vigye el az a bút!
Ezzel forrald beteg vizét! Borral, mézzel javítsd ízét!

4/16. Kettednap	Leó-nap (ápr. 11.) 
Gazolás és egyelés. Ágyazás és bevetés.
Palántával kövessed, hogy nyárra már szedhessed.

4/17. Harmadnap	Zénó-nap (ápr. 12.)
Szőlőhegyet bejárjad! Tőkéidet meglássad!
Sorokat már gazolják! Nemsokára karózzák!

Gyászos napon fohászkodjunk! Napnyugtakor tüzet gyújtsunk! 
Muhi örök intést adjon! Hősi emlék fennmaradjon! 

4/18. Negyednap	Ida-nap (ápr. 13.)
Vetést rontás, hogy ne érjen, ahonnan jött oda menjen!
Küldőjéhez visszatérjen! Mindörökre ott rekedjen!

4/19. Ötödnap		Tiborc-nap (ápr. 14.)
Gazdák határt megkerüljék! Jelet, karót megtekintsék!
Hiányzókat kipótolják. Borpróbával jóváhagyják.

Áldozzunk a Teremtőnek! Napnak, Holdnak, Házitűznek!
Kemencénket jól felfűtsük. Lángost, bélest abban süssünk.

Jóbort igyunk áldomásra, egészségre és családra.
Morzsákat mind elégessük, lángba kevés bort cseppentsünk!

4/20. Hatodnap	Anasztázia-nap (ápr. 15.)
Halászoknak vígassága. Halvásárok mulatsága.
Legény-leány bandázása. Gyermekeknek játszódása.

4/21. Hetednap	Bernadett-nap (ápr. 16.)
Pásztoroknak vígassága. Leányaik nagy vására.
Rontás, bűbáj hárítása. Szerelembaj gyógyítása.

4/22. Hetedfő		Rudolf-nap (ápr. 17.)
Szőlőtőkét pótolhatjuk. Fölös vesszőt bujtathatjuk.
Maradékot összegyűjtjük! Ami beteg elégetjük!

4/23. Kettednap	Apolló-nap (ápr. 18.)
Fényes Naphoz forduljatok! Jószágokat vizsgáljatok!
Gyengélkedőt ápoljátok! Törődöttet kúráljátok!

4/24. Harmadnap	Emma-nap (ápr. 19.)
Határokat bejárjátok! Lomot-piszkot elhordjátok!
Elássátok, égessétek! Áldomással temessétek!

4/25. Negyednap	Tivadar-nap (ápr. 20.)
Vetemény már siettessék! Tüzek helye tisztíttassék!
Napnyugtáig rendrakás. Aztán fürdés, fejmosás.

4/26. Ötödnap		Konrád-nap (ápr. 21.)
Ünnep-elő készülődés. Nagymosás és kenyérsütés.
Állatoknak számlálása. Hajtás-helyek bejárása.

4/27. Hatodnap	Noémi-nap (ápr. 22.)
Ünnepi bort kóstoljátok! Állatokat gyógyítsátok!
Gyógyfüvekkel etessétek! Virágokkal díszítsétek!

Lányok mennek nézelődni, dombtetőre üldögélni.
Terítenek, cipót szelnek. Tejet, sajtot, tejfölt esznek. 
Koszorúkat kötögetnek, barátságot szövögetnek.
Dalolgatnak, nevetgetnek, fiúszemnek tetszelegnek.

4/28. Hetednap	Béla-nap (ápr. 23.)
Néző estéje. Kenő sötétje. Tudó éjjele. Hívő reggele.

Béla napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

4/29. Hetedfő		György-nap (ápr. 24.)
Nap előtt kelek – megyek is. Lepedőt viszek – veszek is.
Harmatot gyűjtök – hagyok is. Gyógyfüvet szedek – viszek is.

4/30. Kettednap	Márk-nap (ápr. 25.)
Csordaható, mezőjárás. Szántásnéző búzaáldás.
Szőlőjáró rügyvizslatás. Pincejáró borpróbálás.

Fülemüle, ha hallgat, enyhe tavasz becsaphat.

4/31. Harmadnap	Marcell-nap (ápr. 26.)
Állatoknak kihajtása. Ólak-aklok tisztítása.
Takarítás, meszelés. Féregűző füstölés.

5/1. Negyednap	Zita-nap (ápr. 27.)
Meleg vízzel üst tele. Sok jó gyógyfű megy bele,
Tüdőt kúrál jó szele. Tisztulásnak jó jele.

5/2. Ötödnap		Valéria-nap (ápr. 28.)
Kora termő szedhető. Gyűjtsed, ami lelhető!
Helyét legott felássad! Palántával pótoljad!

5/3. Hatodnap		Péter-nap (ápr. 29.)
Gyermekeknek játszódása. Leányoknak vonulása.
Legényeknek bandázása. Fiatalok mulatsága.

5/4. Hetednap		Katalin-nap (ápr. 30.)
Takarítsd ki a házadat! Seperd fel az udvarodat!
Hagyjál helyet májfának! Amit hoznak leánynak.

Elhagyott sírt ne kerüljed. Néhány kővel megjelöljed.

5/5. Hetedfő		Fülöp- és Jakab-nap (máj. 1.)
Napkelt előtt állíts májfát! Szalagokkal díszíts ágát!
Jót egyetek és igyatok, Párba kelve vigadjatok!

Földanyánkat megköszöntjük. Áldomással megtiszteljük.
Fáját lányok feldíszítsék! Fiúk tövét megöntözzék!

5/6. Kettednap	Zsigmond-nap (máj. 2.)
Halászidény zárása. Halfogások várásra.
Halász-pákász vigadozzék. Sült hal borral mulatozzék.

Zsigmond napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

5/7. Harmadnap	Irma-nap (máj. 3.)
Tányért, korsót vásárolj! Pénzt hiába ne számolj!
Napnyugtától varázsolj! Sebet, kelést leápolj!

5/8. Negyednap	Flórián-nap (máj. 4.)
Hajnal előtt harmatszedés. Virradatkor Napköszöntés.
Kisleányok szomszédolnak, virágokat kötnek, fonnak.
Palacsintát sütögetnek, betérőket vendégelnek.
Idősebbek összejárnak. Rokon sírját látogatnak.

Napnyugtával megfürödjél! Új tűz mellett melegedjél! 
Gyertyafénynél elmélkedjél! Szerelemről elmerengjél!

5/9. Ötödnap		Gotthárd-nap (máj. 5.)
Szerszámokat most jó venni. Nyelet, fogót hozzá tenni.
Amit használsz, te nyelezzed! Amivel vágsz, te élezzed!

5/10. Hatodnap	János-nap (máj. 6.)
Gyermekeknek játszódása. Legény-leány vonulása.
Incselkedés, udvarlás. Szeretők közt színvallás.

Nap, ha feljő, üdvözöljük! Pohár borral megköszöntjük!
Megkérjük, hogy küldjön szellőt! Jó meleget, ködöt űzőt.

5/11. Hetednap	Gizella-nap (máj. 7.)
Májfa mostan bontassék! Ha kedves volt, égessék!
Ha rossztól jött ékesség, szemétdombra dobassék!

5/12. Hetedfő		Mihály-nap (máj. 8.)
Disznó, malac számlálása. Feleslegnek eladása.
Disznókondát kihajtják. Áldomásbort felhajtják.

5/13. Kettednap	Gergely-nap (máj. 9.)
Kora termő fölszedés. Majd ásás és ültetés.
Palántázás és vetés. Dugványozás, öntözés.

Kisgyermekek vonulgatnak, katonákat maskaráznak.
Kurjongatnak, fakardoznak, minden házhoz bekopognak.
Kosarakkal és nyársakkal, abroszokkal és zsákokkal.
Adományért énekelnek, kínálásért verselgetnek.

5/14. Harmadnap	Ármin-nap (máj. 10.)
Napmentével estebédnél, családoddal emlékezzél!
Asztalfőre gyújtsál gyertyát, hogy elvigye holtak nyomát!

Hold, ha feljő, üdvözöljük! Pohár borral megköszöntjük!
Megkérjük, hogy hozzon esőt! Jó meleget, fagyot űzőt.

5/15. Negyednap	Ferenc-nap (máj. 11.)
Májnak fagya közeledik, gondos gazda készülődik.
Széna, szalma ’s füstölő, fagyos léget üldöző.

5/16. Ötödnap		Pongrác-nap (máj. 12.)
Hogyha éjjel fagy, termést alig hagy.
Kerted ezért őrizzed, ha fagy jönne – füstöljed!
Pongrác, hogyha lehűti, Zsófia majd hevíti.

5/17. Hatodnap	Szervác-nap (máj. 13.)
Bazsarózsa szirmát szórják. Királyleányt körbehordják.
Legénykirályt megválasztják. Májfa trónját ők foglalják.

Zöld ünnepet díszben üljük. Házat, kaput feldíszítjük.
Zöld ágakkal, virágokkal, színes-tarka szalagokkal.
Zöld ligetünk felviduljon. Legény ’s lány ott mulatozzon.
Zöld ágak közt évődjenek. Dallal, tánccal elteljenek.
Zöld koszorút megúsztassák. Igézgetést próbálgassák.

5/18. Hetednap	Bonifác-nap (máj. 14.)
Királylegény uralkodik. Királyleányt kényeztetik.
Hideg tavaszt, mert elűzték, meleget már köszönthették.

5/19. Hetedfő		Zsófia-nap (máj. 15.)
Friss gyógyfüvek szedése. Őszi füvek vetése.
Este fürdés, gyertyázás. Dúlt léleknek megnyugvás.

5/20. Kettednap	János-nap (máj. 16.)
Vízi molnár ’s révész napja. Felköszöntést együtt kapja.
Egymás dolgát egyengetik. Kupát együtt emelgetik.

Vízünnepet nappal tartják. Napnyugtáig vizet tiltják.
Vizet estig nem zavarják. Főzést, mosást is halasztják.
Vénlányokat kicsúfolják, virágokkal megdobálják.
Napmentével öntözködnek, tiszta vízben lefürödnek.

Állatokat pihentetik, etetgetik, kényeztetik.
Istállóban gyertyát gyújtnak, jószágokat gyógyítanak.

5/21. Harmadnap	Paszkál-nap (máj. 17.)
Gyomlálás és kapálás. Első széna kaszálás.
Régi szénát megszemlélik, ’Mi penészlik, elemésztik.

5/22. Negyednap	Alexandra-nap (máj. 18.)
Első széna kaszálás. Terítés és szárítás.
Palántázás és vetés. Virág és fű ültetés.

5/23. Ötödnap		Ivó-nap (máj. 19.)
Kovács, kádár, szekeres, kalapáccsal mind ügyes.
Tőlük mostan vásároljál! Áldomást is rájuk igyál!

Halász, pákász jól vigyázzon! Halas vizet most ne járjon!
Férfi, legény is kerülje! Sötét éjjel ne fürödje!
Vízi lányok elkaphatják, megszaggatják, megnyomhatják.
Ezért, lányok ügyeljetek, legényeket őrizzétek!
Parton lánggal égő tűzzel, pőre vízlányt űző fénnyel. 
Minden legényt leány védjen, fehér ingben elkísérjen!
Koszorúját ő viselje, mártózáskor is kövesse! 
Bort, pogácsát, mind vigyenek! Gyógyfüveket keressenek! 
Víznek, tűznek áldozzanak! Daloljanak, táncoljanak!
Legény mindezt meghálálja. Egész éjjel lányt szolgálja.

5/24. Hatodnap	Bernát-nap (máj. 20.)
Szőlőtőkét kapáljuk. Hiányzóját pótoljuk.
Vesszőt kötünk, karózunk. Áldomással adózunk.

Kérlelgetjük Teremtőt! Hozzon reánk jó esőt!
Langyosat és eleget, Fagyra hozzon meleget.

5/25. Hetednap	Konstantin-nap (máj. 21.)
Bor második fejtése. Romlott bornak mentése.
Ecet, csiger, pálinka, mindegyiknek van haszna.

Eget, Napot köszöntjük! Földet, Holdat dicsérjük!
Füsttel, tűzzel, jó szóval. Sóval, vízzel, hálával.

Nyugalmi időszak

5/26. Hetedfő		Júlia-nap (máj. 22.)
Zöldböjt kezdő – kalászvédő.

Kapálás és gazolás. Veteménynél tagolás.
Ágyásoknál nagyolás. Szőlőnél már kacsolás.

5/27. Kettednap	Dezső-nap (máj. 23.)
Legényeknek mérkőzése. Lovas, fogat versengése.
Próbatevés, beavatás. Győztesekre nagy áldomás.

5/28. Harmadnap	Eliza-nap (máj. 24.)
Májnak fagya még jöhet. Éjjel jege megjöhet.
Gondos gazda füsttel várja. Kert tüzével útját állja.

5/29. Negyednap	Orbán-nap (máj. 25.)
Szőlőt járjad, szalmát hordjál! Füstöléshez máglyát rakjál!
Tisztes gazda nem pihenhet. Éj hidege visszatérhet.

Hogyha Orbán nevetett, oda lesz a szüreted.

5/30. Ötödnap		Fülöp-nap (máj. 26.)
Gyümölcsös és szőlőjárás. Fagy utáni csodavárás.
Ami maradt, megköszönjük! Poharunkat így emeljük!

6/1. Hatodnap		Ágoston-nap (máj. 27.)
Fagyott szőlőt újrametsszük, hogy termését még megmentsük!
Földanyához fohászkodjunk! Teremtőhöz imádkozzunk!

6/2. Hetednap		Vilmos-nap (máj. 28.)
Fagyott fát meggyógyít – Igyekvő vasárnap.

Gyümölcsfákat lekezeljük. Fagyott gallyát mind lemetsszük.
Kérgét mésszel kenegetjük. Kékkős vízzel frecskelhetjük.

6/3. Hetedfő		Magdolna-nap (máj. 29.)
Kertet ismét gondba vesszük. Beért termést most felszedjük,
Száríthatót napra tesszük. Túlérettet feletetjük.

6/4. Kettednap	Jana-nap (máj. 30.)
Gyomlálás és kapálás. Gereblyézés, locsolás.
Üres helyre megágyazás. Másodvetés, palántázás.

6/5. Harmadnap	Petrónia-nap (máj. 31.)
Másodvetés, palántázás. Hamarosan elvirágzás.
Ha van még hely, termesszünk. Ahol lehet, növesszünk.

6/6. Negyednap	Fortuna-nap (jún. 1.)
Fűszerfüvek gyűjtése. Máji gombák szedése.
Kiterítve szárítsad! Étked ezzel vidítsad!

6/7. Ötödnap		Ármin-nap (jún. 2.)
Kedvező nap gyógyulásra. Belső bajnak kúrálásra.
Gyógyfőzettől megtisztuljál! Lúgszappannal tisztálkodjál.

6/8. Hatodnap		Klotild-nap (jún. 3.)
Itt az idő megpihenni. Szántót, rétet megszemlélni.
Kalászokat szemezgetni, Aratásra tervezgetni.

6/9. Hetednap		Ferenc-nap (jún. 4.)
Szénát vág, rendet hint – Terítő vasárnap.

Nagykaszálás, terítés. Szárításhoz széthintés.
Vásározás idénye. Állatvásár ideje. 
Eszem-iszom vígasság. Ének, tánc és mulatság.

Ferenc napján fohászkodjunk! Napnyugtakor tüzet gyújtsunk! 
Fejedelmünk erőt adjon! Dicső emlék fennmaradjon! 

6/10. Hetedfő		Fatima-nap (jún. 5.)
Birkanyírás, juhfejés. Leválasztás, jelölés.
Gomolyát most készítsél, hogy ősztől már füstöljél!

6/11. Kettednap	Norbert-nap (jún. 6.)
Káposztát jó palántázni. Eső híján megöntözni.
Ami beért, leszedjed! Amit lehet, eltegyed!

6/12. Harmadnap	Róbert-nap (jún. 7.)
Vetést most kell befejezni. Majd, nyár végén elkezdeni.
Heves idő közeledik. Új vetések nem kedvelik.

6/13. Negyednap	Medárd-nap (jún. 8.)
Szőlők, pincék bejárása. Fölös vesszők kacsolása.
Kötözés és futtatás. Pótlásokhoz bujtatás.

6/14. Ötödnap		Felicián-nap (jún. 9.)
Aratáshoz készülődés. Sarló, kasza élesítés.
Szénát vágni próbálható, ha mező már kaszálható.

6/15. Hatodnap	Margit-nap (jún. 10.)
Pinceszemle, bormustra. Csiger ’s lőre borkosta.
Aratót jól hűsíti. Marokszedőt frissíti.

Margit-napi esőcseppek, öt héten át pereghetnek.

6/16. Hetednap	Barabás-nap (jún. 11.)
Kalászt ad, szőlőt véd – Megkötő vasárnap.

Köcsögöket tisztítsál! Szilkét, bögrét kimossál.
Ebben tedd el gyümölcsödet, lekvárodat. befőttedet!

6/17. Hetedfő		Leó-nap (jún. 12.)
Gyümölcsöket már szedjél. Lekvárt és ízt most főzzél.
Befőtt legyen szebbjéből. Cibereíz, gyengébből.

Új kenyeret meg ne bántsunk. Érő kalászt ne zavarjunk. 
Fordulóig ne harsogjunk. Fürdetőig nyugton várjunk.

6/18. Kettednap	Antal-nap (jún. 13.)
Meddő asszony megáldozzon! Vonóállat megáldasson!
Szegény, éhes jóllakhasson. Hű szerető ne csalasson!

Kenyér, só és főtt dara, Antal-napi vacsora.
Zsírral, tejjel és mézzel. Lekvárral és gyümölccsel.
Ennek fele családodé. Másik fele szegényeké.

6/19. Harmadnap	Vazul-nap (jún. 14.)
Gyümölcsöket most szedjél! Nektárt, nedűt készítsél!
Jó bor legyen szebbjéből. Cefre ’s ecet gyengébből.

6/20. Negyednap	Vid-nap (jún. 15.)
Aratás már közeleg, de eső még fenyeget.
Boldogasszonyt, ha hű kéri, azt aszállyal megsegíti.

6/21. Ötödnap		Jusztin-nap (jún. 16.)
Gyümölcsöket még szedjél! Aszalványt is készítsél!
Aszú legyen szebbjéből, cibere íz gyengébből!

6/22. Hatodnap	Alina-nap (jún. 17.)
Aratásra készülünk. Rokont, komát megkérünk.
Kaszás, szedő ’s kötöző, segíteni együtt jő.

6/23. Hetednap	Arnold-nap (jún. 18.)
Búzát húz, tőt szakít – Érlelő vasárnap.

Kalászoshoz kimegyünk. Kunyhóhelyet keresünk.
Aratáshoz kitanyázni, aratókkal együtt hálni.

6/24. Hetedfő		Gyárfás-nap (jún. 19.)
Gyógyfűszedés, szárítás. Szembetegség gyógyítás.
Sebek, csúzok kúrálása, kelés és lob pakolása.

Ivánéjre vásznat szabjál, abból hosszú inget varrjál.
Fürdőzéshez, tisztuláshoz, bűbájhoz és áldozáshoz.

6/25. Kettednap	Rafael-nap (jún. 20.)
Készíts italt ünnepre, Napköszöntő estére!
Boza, méhser, cibere, ami szem-száj ingere.

	Koszorúkat lányok kötnek, legények meg ágat törnek.
Ágat lányok feldíszítik, virágokkal ékesítik.
Díszes ágat felállítják, áldozattal megkínálják.
Tejet, tojást jó cipóval. Gyümölcsöt is mézes borral.
Evés után házba rejtik, párosával éjjel őrzik.

6/26. Harmadnap	Alajos-nap (jún. 21.)
Gyújtsunk este gyertyát, Napnak segíteni! Ősznek eljöttéig, ekképp siettetni.
Igyunk áldomást is, Nap tiszteletére. Vihar, villám, eső… elkerülésére.

6/27. Negyednap	Szidónia-nap (jún. 22.)
Beteg komád látogassad! Jó boroddal megitassad!
Koccintsatok gyógyulásra, hosszantartó barátságra!

Napnyugtával lombot gyűjtsél. Abból bűvös seprőt kössél.
Legyen közte nyír, fűz, nyárfa. Lehet kőris és gyümölcsfa.
Ezt a seprőt megőrizzed! Gonoszt, ha jön, ezzel űzzed!

Szidónia böjtöt zárja, vígasságot ekképp nyitja.

Nyári ünnepkör

6/28. Ötödnap		Agrippina és Vanda-nap (jún. 23.)
Kenyeret süssetek! Gyümölcsöt gyűjtsetek!
Gyógyfüvet éjszaka, kedvesnek szedjetek! 

Földanyánkat megköszöntik. Fehérnépek megtisztelik.
Gyógyfüveket titkon szedik, koszorúkat abból kötik.
Ruhát mosnak, fürdőt vesznek. Igézgetnek, szépítkeznek.
Férfinépet kibeszélik. Oldást, kötést cserélgetik.

Vágtass, vágtass lovacska! Zöld mezőről falunkba.
Ott jó gazdát felkeress! Vizet, zabot kéregess!
De ha nem ad tenéked, kapjon lovas vitézed!
Bort, kenyeret, szalonnát, Nyárünnephez vacsorát. 
De ha nem ad vitéznek, adjon pásztor gyereknek!
Tejet, tojást, kenyeret, Földünnephez ebédet.
Hogyha adott, meghívjuk! Ünnepünkön jó tartjuk!
Ha nem adott, maradjon! Kanál vízbe fulladjon!

6/29. Hatodnap	Iván-nap (jún. 24.)
Lányok mennek zölderdőbe, Földanyához, kérlelőbe.
Áldozófát felkeresik, szalagokkal feldíszítik.
Fa tövéhez terítenek, ételt-italt oda tesznek.
Földanyának felajánlják, kérésüket néki mondják.

Lánykoszorú fiút köti. Fiú tóban lányt füröszti.
Meleg tűznél táncot járnak, Éjfél után eggyé válnak.

6/30. Hetednap	Vilmos-nap (jún. 25.)
Élő vízben megfürödjél! Meleg Napra kifeküdjél!
Betegséged gyógyultassék! Ernyedt tested pihentessék!

Ünnep lomját összeszedjük, maradékát egybe gyűjtjük.
Tüzet gyújtunk, elégetjük. Nyomát földdel eltüntetjük.

7/1. Hetedfő		János-nap (jún. 26.)
Kova, acél, tűzszerszám, szükség lesz rá ezerszám.
Páklya, tapló, bőrerszény, tűzgyújtáshoz kell erény.

János-napi zivatar, aratást még megzavar.

7/2. Kettednap	László-nap (jún. 27.)
László napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

7/3. Harmadnap	Iréneusz-nap (jún. 28.)
Barack, alma szüretelés. Íz-szikkasztás, szeletelés.
Ha elkészül aratásra, jól jön akkor vacsorára.

7/4. Negyednap	Péter- és Pál-nap (jún. 29.)
Aratásnak kezdete. Foghagymának ideje.
Kasza, sarló megsegít. Hagyma, rontást elrémít.

Nap kévéjét megőrizzünk. Koszorúkat ebből kössünk.
Karácsonyi igézésre, Farsangkezdő fagyküldésre. 
Gyertyagyújtó enyhülésre, Kisze-napi télűzésre.
Kalász magját bizton tartjuk, jeles napkor kihajtatjuk.

Aratásnak jó kezdete. Fiatalok szép ünnepe.
Napestére összegyűlnek. Virágokat szedegetnek. 
Áldozatot bemutatnak. Tejet, tojást felkínálnak. 
Pogácsákat ajánlgatnak. Körbe-körbe táncot járnak. 
Legényeket koszorúznak, leányokat hintáztatnak.

7/5. Ötödnap		Emiliána-nap (jún. 30.)
Halászidény kezdete. Halszárítás kelete.
Pácolás és füstölés. Savanyító eltevés.

7/6. Hatodnap		Diana-nap (júl. 1.)
Határjárás, gödörásás. Vályogvető agyaghányás.
Árasztanak, pelyvát hoznak. Kövér sarat dagasztanak.

7/7. Hetednap		Sarlós boldogasszony (júl. 2.)
Sarlós napján gyógyfűgyűjtés. Új búzából kalászkötés. 
Asszonynépe elvonuljék, Boldogasszonyt ünnepeljék.

Boldogasszony megmutatja, milyen időt ad hónapja.

Betakarítás ideje

7/8. Hetedfő		Tamás-nap (júl. 3.)
Első kévét megőrizzed! Karácsonyig védelmezzed!
Szükség lesz rá kúráláskor, szaporító bűbájláskor!

7/9. Kettednap	Erzsébet-nap (júl. 4.)
Vályogvető agyaghányás. Vetés, verés és szikkasztás.
Szárítás és kazlazás. Eső elöl takarás.

7/10. Harmadnap	Antal-nap (júl. 5.)
Vesszőt metsszél, karót vágjál! Ágat, törzset felhasítsál!
Jól szárítsad, egyenesre! Amilyen kell, kerítésre.

7/11. Negyednap	Mária-nap (júl. 6.)
Asszonyok ma kivonulnak. Leányokat beavatnak.
Menyasszonynak kitanítják. Mennyecskének kiokítják.

Kalászokból kévét gyűjtjük. Első vágást megőrizzük. 
Koszorúkat ebből kötjük. Téli bűbájt ezzel űzzük.

7/12. Ötödnap		Apollónia-nap (júl. 7.)
Kerítéshez vesszőfonás. Nyékkötözés, kikarózás.
Ólakhoz és szélfogóhoz, istálló és paticsfalhoz.

7/13. Hatodnap	Kilián-nap (júl. 8.)
Vetett vályog gúlázása. Eső elől takarása.
Pelyvázás és sárgyúrás, tapasztáshoz sarazás.

7/14. Hetednap	Lukrécia-nap (júl. 9.)
Ól, istálló építése, paticsfalnak kiverése.
Házépítés vályoggal, tapasztás jó agyaggal.

7/15. Hetedfő		Amália-nap (júl. 10.)
Sövényeket megvágják. Rekesztéket megfonják.
Karót, nyéket felállítják. Kártevőt így megállítják.

7/16. Kettednap	Benedek-nap (júl. 11.)
Cséplés adta friss polyva, tapaszhoz kell, hogy fogja.
Hozzá törek bő sárhoz, erős vályog téglához.

7/17. Harmadnap	Izabella-nap (júl. 12.)
Aratás már csendesedik. Levágottat bekévélik.
Érett kalász kicséplik. Szeme zsákban jól fénylik.
	Egy nagy kévét meghagynak, farsangbábnak megóvnak. 	

Nyarunk egyre melegedik, éjszakánk meg sötétedik.

7/18. Negyednap	Margita-nap (júl. 13.)
Készülődés reggeltől. Udvarlások ebédtől.
Leányvásár estéig. Aratóbál éjfélig.

7/19. Ötödnap		Kamill-nap (júl. 14.)
Kalászt, szalmát válogatják. Koszorút, majd ebből fonják.
Virágokkal, szalagokkal, esőt hozó bűbájokkal.

Kalászkévét körbe hordjuk. Rokont, komát megáldatjuk.
Házaikat sorba járjuk. Zeget-zugot takarítjuk. 

Rontó piszkot mind kihordjuk. Házon kívül tűzre dobjuk.
Áldomásbor iszogatunk. Új kalászért hálát adunk.

7/20. Hatodnap	Henrik-nap (júl. 15.)
Szép időben sarazzál! Ház oldalát tapasszál!
Esőben meg sarat vessél, vályogot majd abból verjél!

7/21. Hetednap	Ágost-nap (júl. 16.)
Szalmakazlat megrakjuk, kötözővel lefogjuk.
Szalmakunyhót állítunk, hol szükségben meghálunk.

Égi Tüzes Mária, vihart, esőt állítja.
Hogy villámot hárítsunk, új kenyeret áldozzunk!

7/22. Hetedfő		Endre-nap (júl. 17.)
Lábasjószág terelgetés, tarlószórvány feletetés.
Állatoknak nagyvására, fölös állat eladása.

7/23. Kettednap	Frigyes-nap (júl. 18.)
Ügyesebbje szalmát fonjon! Idősebbje mesét mondjon!
Élelmese csókot lopjon! Ki rászorul, varázsoljon!

7/24. Harmadnap	Emília-nap (júl. 19.)
Hajts állatot friss tarlóra. Ne menjen szórt szem pocsékba.
Baromfiak összeszedjék. Birkák kalászt fellegeljék.

Legöregebb tüzet gyújtja, legifjabbik ébren tartja.
Új kenyeret egyik gyúrja, kemencébe másik rakja.
Egyik tudja, úgy mutatja. Másik végzi, így tanulja.

7/25. Negyednap	Illés-nap (júl. 20.)
Illés napja vihart hozhat. Gyógyfüveid mind behordjad!
Terítsed szét, szárítsál! Ha villámlik, kúráljál!

Eme napon jól vigyáznak. Mezőn, szántón nem dolgoznak.
Rokon, koma pincét járja. Szőlőt, hordót megvizsgálja.
Vihar urát megköszöntik. Áldomással megilletik.

Menjél vízbe, megmártózzál! Fohászkodva tisztálkodjál!
De ne ússzál, ne halásszál. Nyugodt vizet ne zavarjál.

Marhagulyás, bor ’s kenyér. Illés ebből kétszer kér!

7/26. Ötödnap		Dániel-nap (júl. 21.)
Aratást most befejezik. Aratókat eleresztik,
Elszámolás, részkiadás. Aratóbál, mulatozás.

7/27. Hatodnap	Mária-nap (júl. 22.)
Leányvásár rendeznek. Eladólány hirdetnek.
Táncoltatják, kiválasztják, Kisfarsangkor férjhez adják.

Mária, ha esős-sáros, Jakab-nap is viharvárós.	

Mária-nap fohászkodjunk! Déli Éghez imádkozzunk!
Hős Fehérvár példát adjon. Dicső emlék fennmaradjon! 

7/28. Hetednap	Brigitta-nap (júl. 23.)
Előeste fürdőzés. Éjkezdésig szépülés.
Pirkadatig bájolás. Reggeléig álmodás.

7/29. Hetedfő		Kinga-nap (júl. 24.)
Gyümölcsöket most szedhetsz. Abból lekvárt, ízt főzhetsz.
Befőtt legyen szebbjéből. Cefre lehet gyengébből.		

7/30. Kettednap	Jakab-nap (júl. 25.)
Hordót, ládát vásároljál! Érte fölös terményt adjál!
Csiger, lőre, áldomás, nyáridőben jó szokás.

7/31. Harmadnap	Anna-nap (júl. 26.)
Keddasszonya Anna, nőknek vidám napja.
Lelkeket bódító, asszonybajt gyógyító.

	Anna hűvös reggele, esős idő rossz jele.

8/1. Negyednap	Natália-nap (júl. 27.)
Tikászoknak járása, baromfinak vására.
Alkudozzál, vásároljál! Egyél, igyál, mulatozzál!

8/2. Ötödnap		Viktor-nap (júl. 28.)
Porzós kendert kihúzzad! Kinyűvöttet szikkasszad!
Kévét kössél áztatáshoz! Megszárítsad tiloláshoz!		

Régi tüzet kioltják. Kemencéket hamuzzák.
Tapasztják és meszelik. Tűz nem éri másnapig.
Kert végében tüzelnek. Asszonynépek ott főznek.
Napnyugtától igéznek. Holdvilágnál fürdenek.
Férfit, legényt nem tűrik. Leskelődőt megtépik.

8/3. Hatodnap		Márta-nap (júl. 29.)
Leány, asszony szépüljön! Mulatságra készüljön!
’Ki haragos, béküljön! ’Ki hamiskás, évődjön!

Ha beköszönt napnyugta, megjön Tüzes Mária!
Asszony tűzhez ne érjen! Legyen inkább setétben.

8/4. Hetednap		Judit-nap (júl. 30.)
Szúnyog, bögöly elűzessék! Légy és darázs leüttessék!
Riasszad el permetlével. Csalán, menta dús levével.

Asszonynépnek mezőtiltó. Fehérnépnek vendégjáró.
	Mezőt, kertet elkerüljék! Szénát, szalmát ne érintsék.
	Délibábra ne nézzenek! Házimunkát végezzenek!

8/5. Hetedfő		Ignác-nap (júl. 31.)
Ignác – ha kell – megsegít. Jó kúrával kigyógyít. 
Gyógyfüveket megmutatja. Rossz érzetet elmúlatja.

Mákot most jó begyűjteni. Mákos gubát készíteni.
Tejjel, mézzel ízesítjük. Szép almával ékesítjük.

Esőt-adót megtiszteljük. Víz erejét megköszöntjük!
Kútjainkat tisztogatjuk. Gyógyfüveket válogatjuk.
Virágikkal díszítgetünk. Mákból csokrot kötögetünk.
Húsos étket elkerüljünk. Babot, borsót, lencsét együnk!
Áldomásul csigert, lőrét. Idejében, jó esőért.

8/6. Kettednap	Péter-nap (aug. 1.)
Nyárböjtkezdet kalász-ketted.

Új gabonát őröljél. Friss pogácsát kisüssél!
Gomolyával tálaljad. Óboroddal kínáljad!		

8/7. Harmadnap	Gusztáv-nap (aug. 2.)
Felesleget, most eladjál! Jó gabonát vásároljál!
Olcsó rosszat ne vegyél! Hosszú télre készüljél!

8/8. Negyednap	Ágost-nap (aug. 3.)
Napnyugtával összegyűlünk. Aratást így ünnepelünk.
Vacsorával, mulatsággal, termést hozó bűbájlással.	

8/9. Ötödnap		Domonkos-nap (aug. 4.)
Birkanyírás, gyapjúzás. Folyóvízben áztatás.
Jól kimossák, kiterítik. Napszárítva fehérítik.

Ha rekkenő Domonkos – kemény tél lesz, kopogós.
De ha esős, latyakos – kevés hóval porolós.

8/10. Hatodnap	Mária-nap (aug. 5.)
Nyári gyümölcs vására. Becses földünk áldása.
Gyümölcsborral koccintsunk, hogy szüretig kitartsunk.

Földanyánkat megtiszteljük, almát szedvén ünnepeljük.
Sütünk rétest, almás bélest. Iszunk hozzá jó bort, mézest.
Kínálgatunk sült almával, dióval és mogyoróval.
Ősök sírját megtekintjük. Kóstolóval megilletjük.

8/11. Hetednap	Berta-nap (aug. 6.)
Érlel és pirosít – Színváltó vasárnap.

Szőlőt járjunk, gyomláljunk! Vesszőt kössünk, kapáljunk!
Támasztás és permetezés. Érő fürtnek jó segítés.

8/12. Hetedfő		Albert-nap (aug. 7.)
Szőlősgazdák találkoznak, boraikból kóstolgatnak.
Megbeszélik szüret dolgát. Szőlő csősztét felfogadják.

Aratásvég jeles napja. Eget, Földet becsben tartja.
Kévéket már begyűjtötték, koszorúkat megkötötték.
Szalmabábot készítenek, szalagokkal díszítenek.
Sóval, vízzel megszóratják, tarló szélén körbehordják.
Napnyugtával elföldelik, temetését megünneplik.
Koccintanak Égre, Földre. Gabonára, egészségre!
Holdat, Napot megköszöntik, jóságukat megköszönik.		

8/13. Kettednap	Ágost-nap (aug. 8.)
Rontásokat elhárítsuk! Betegséget gyógyítgassuk!
Egészséget varázsoljunk! Szép szerelmet bűbájoljunk!

8/14. Harmadnap	Román-nap (aug. 9.)
Gyümölcsbort lefejtik. Hűs pincében elrejtik.
Edényeket tisztítják, közben próbát kóstolják.		

8/15. Negyednap	Lőrinc-nap (aug. 10.)
Szőlőcsőszét felállítják. Szőlőhegyet lezáratják.
Szekér oda be nem mehet. Szőlő onnan ki nem jöhet.

8/16. Ötödnap		Zsuzsanna-nap (aug. 11.)
Gyékénygyűjtés jó napja. Nap kellően szárítja.
Lesz szakajtó, szárító. Abba kerül minden jó!		

8/17. Hatodnap	Klára-nap (aug. 12.)
Gyógynövényt szedj sötétben, sápadt Holdnak fényében!
Hulló csillag számolása, jó barátság ápolása.

8/18. Hetednap	Hippolit-nap (aug. 13.)
Gyógyít és kikúrál – Gondozó vasárnap.

Lovat most kell csutakolni, kifésülni, megpatkolni.
Körmét, sebét lekezelni, istállóját kifüstölni.

8/19. Hetedfő		Marcel-nap (aug. 14.)
Nyárböjtvége hetedfője.

Ünnepre már készüljél! Körkoszorút kötözzél!
Virágból és kalászból! Földanyának, hálából!

8/20. Kettednap	Mária-nap (aug. 15.)
Zöld lombsátrat díszítsél! Koszorúddal ékítsél!
Gyújtsál gyertyát estére! Boldogasszony kedvére!		

8/21. Harmadnap	Rókus-nap (aug. 16.)
Takarítsál, szellőztessél! Jó illattal füstöltessél!
Napnyugtával lefürödjél! Megkenetve felüdüljél!

Öregszülők új kenyeret kisütik. Lánya, menye köszönettel elteszik. 
Fia, veje estebédkor megszegik. Unokái áldozásra elviszik.
Liget fája elejibe leteszik. Földanyának madarai feleszik.

8/22. Negyednap	Jácint-nap (aug. 17.)
Gyümölcsöket leszedjed! Lekvárt és ízt kifőzzed!
Befőttet rakj szebbjéből! Cefrét készíts gyengébből!		

8/23. Ötödnap		Ilona-nap (aug. 18.)
Gyümölcsöket szedegess! Aszalványt is készíttess.
Aszú legyen szebbjéből, Cibere íz gyengébből.

8/24. Hatodnap	Lajos-nap (aug. 19.)
Ünnep előtt készüljél, koszorút is készítsél!
Kalászból és szalmából, nemzetszínű szalagból.		

8/25. Hetednap	István-nap (aug. 20.)
Új búzából őrölj lisztet! Új lisztből süss új kenyeret!
Földanyánkat megköszönjed! Áldomással felköszöntsed!

István napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

8/26. Hetedfő		Anasztáz-nap (aug. 21.)
Száraz gyékényt behordjuk. Majd idővel megfonjuk.
Fonatokká megkötjük, Vagy lehántjuk, megszőjük.	

Hűvös idő közeleghet, szél támadhat, eső jöhet.
Vihart ’s viszályt, hogy kerüljük, Eget illőn megkérleljük.

8/27. Kettednap	Mária-nap (aug. 22.)
Vetett vályog begyűjtendő. Ne áztassa nyári eső.
Amíg száraz, falazzunk. Amíg sár van, tapasszunk.

8/28. Harmadnap	Rózsa-nap (aug. 23.)
Taplót, gyantát keressél. Pákát, bugát begyűjtsél!
Salétromot kifőzzél! Tűzgyújtókat készítsél.		

8/29. Negyednap	Bertalan-nap (aug. 24.)
Tölgy, gubacs és gesztenye, Fakéreg és szömörce.
Mésszel, sóval bőrt kezeli. Tisztogatja, jól kicserzi.

8/30. Ötödnap		Lajos-nap (aug. 25.)
Gyógyfüvet szedj hajnalkor! Borogassál nyugtakor!
Kenegessél éjfélkor! Rontást űzzél mindenkor!		

Lajos napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

9/1. Hatodnap		Natália-nap (aug. 26.)
Hordót, kádat szerezzél! Hozzá teknőt kerítsél!
Szükség lesz rá szüretre, Elrakáshoz télire.

9/2. Hetednap		Cézár-nap (aug. 27.)
Asszonyoknak járása. Egymás vendéglátása.
Asszony – anyját, anyósát. Komaasszony mátkáját.		

9/3. Hetedfő		Ágoston-nap (aug. 28.)
Néző estéje. Kenő sötétje. Tudó éjjele. Révülő éjdele.

9/4. Kettednap	János-nap (aug. 29.)
Gyékényt nyírjál, vesszőt vágjál! Kérget fejtsél, háncsot hántsál!
Kosár és kas ezt kívánja. Edény, bocskor is ezt várja.
		
Gyászos napon fohászkodjunk! Napnyugtakor tüzet gyújtsunk! 
Mohács örök intést adjon! Hősi emlék fennmaradjon! 

9/5. Harmadnap	Rózsa-nap (aug. 30.)
Kendert nyűjél, bugázzad! Szikkasszad és áztassad!
Kévét kössél, szárítsad, hogy majd ősszel tiloljad!

9/6. Negyednap	Arisztid-nap (aug. 31.)
Kenderbugát begyűjtsél! Érett magot csépeljél!
Hibásabbját feletessed! Egészségest, majd elvessed!		

9/7. Ötödnap		Egyed-nap (szept. 1.)
Őszi búzát most kell vetni. Szőlőt hagyni, érlelődni.
Gyümölcsöt már szedegetni. Testet, lelket üdíteni.

	Egyed égi dörgése, bő termést mond jövőre.

9/8. Hatodnap		Imre-nap (szept. 2.)
Nyári zöldség végideje. Savanyítás jó kezdete.
Libát fogják hízlalásra. Kövér legyen Márton-napra. 		

9/9. Hetednap		Gergely-nap (szept. 3.)
Istállókban rendet rakni! Ólat, aklot kialmolni!
Friss szalmával felszórni, Azt csalánnal keverni!

9/10. Hetedfő		Rozália-nap (szept. 4.)
Érett dinnyét lemeszeljed! Hűvös helyen elfektessed!
Éretlenjét savanyítsad! Állatoknak többit adjad!

Rozália csalánja, köszvényesnek barátja.

9/11. Kettednap	Lőrinc-nap (szept. 5.)
Sózott hal már kiszáradott. Pácoltja is összeaszott.
Száraz helyre fellógatják. Kövéreket füstre rakják.

9/12. Harmadnap	Zakariás-nap (szept. 6.)
Gyümölcsfákat megszemlélik. Sebeiket lekezelik.
Betegeket permetezik. Fertős részét elégetik.		

9/13. Negyednap	Regina-nap (szept. 7.)
Szerszámokat élesítik. Szereléket felkészítik.
Szekereket kijavítják. Áldomással felavatják.

9/14. Ötödnap		Mária-nap (szept. 8.)
Kisasszonynak dicső napja. Asszony, leány jussként kapja.
Mezőkön ne dolgozzanak. Táncoljanak, mulassanak.
Legény őket meg ne lesse, férfiember is kerülje. 
Mert asszonynép, ha megfogja, megtorolja, nyomorgatja.
	
Kisasszony, ha fecskét hajtja, korai tél hírét adja.
Amilyen lesz mai napja, négy hét múlva éppúgy adja.

9/15. Hatodnap	Gorgiás-nap (szept. 9.)
Gombát szedjél, szárítsál! Savanyítsál, pácoljál!
Káposztával, hagymával. Karácsonyra répával.

9/16. Hetednap	Miklós-nap (szept. 10.)
Ugart most kell feltörni, gabonával bevetni!
Boronálják, hengerlik, áldomással ünneplik.		

9/17. Hetedfő		Teodóra-nap (szept. 11.)
Erdőt, irtást bejárjuk. Gyümölcseit kóstáljuk,
Ami érett, leszedjük. Otthon télre eltesszük.	

9/18. Kettednap	Mária-nap (szept. 12.)
Szomszédságok mulatsága – vendég, koma fogadása.
Lepénysütés, borkóstolás – incselkedő lánybandázás.		

9/19. Harmadnap	Kornél-nap (szept. 13.)
Ligetet megnézzük. Mogyorót begyűjtjük.
Kertekből mandulát, kalácsunk jutalmát.

9/20. Negyednap	Szeréna-nap (szept. 14.)
Nyár ideje végét járja, gyümölcseit már Ősz várja.
Első szüret kóstolója, nyár éltének búcsúzója.
Kora szőlőt szüretelik. Édes mustját kipréselik.
Menyecskebort ebből adja, Kisfarsang már kortyolhatja.

9/21. Ötödnap		Katalin-nap (szept. 15.)
Vadgyümölcsöt találunk. Jó ecetet csinálunk.
Édesebbet szárítjuk. Csinosabbat elrakjuk.

9/22. Hatodnap	Edit-nap (szept. 16.)
Madárcsőszök elindulnak. Szőlőt, kertet végigjárnak.
Kereplőket megforgatják. Tolvajokat elriasztják.		

9/23. Hetednap	Zsófia-nap (szept. 17.)
Juhokat már nem fejnek, gomolyát sem préselnek.
Ezután csak érlelnek, tudósabbak füstölnek.

9/24. Hetedfő		József-nap (szept. 18.)
Kamrát, pincét takarítjuk. Begyűjtöttet rendbe rakjuk.
Újaknak, hogy helyet hagyjunk. ’Mi még terem, befogadjuk.		

9/25. Kettednap	Konstancia-nap (szept. 19.)
Száraz termést begyűjtjük. Zsákot azzal megtöltjük.
Jó helyen van padláson, szellő járta farácson.

9/26. Harmadnap	Euszták-nap (szept. 20.)
Vetésünket befejezünk. Szüretünkre felkészülünk.
Óbort fejtünk, hordót szerzünk. Segítséget most kerítünk.		

9/27. Negyednap	Máté-nap (szept. 21.)
Gyújtsunk este gyertyát, Napnak segíteni!
Tavasz jövetelét, ekképp siettetni.

Régi tüzet mind kioltják. Gonoszt házból mind kihajtják.
Házat, kamrát takarítják. Kemencéket tisztogatják.
Új tűz adja új kenyeret. Só, nyárvessző – új védelmet.
Napot híven megtisztelik. Áldomással megköszöntik.
Koros gyerek lóra ülhet, komasággal szekerezhet.
Őszi gyertyát este gyújtják. Dallal, tánccal adnak hálát. 

9/28. Ötödnap		Móric-nap (szept. 22.)
Boldogasszonyt felköszöntjük. Gyümölcseit megköszönjük. 
Áldomással megtiszteljük. Mulatsággal ünnepeljük.

9/29. Hatodnap	Tekla-nap (szept. 23.)
Gyümölcsöket szüretelünk. Érett szőlőt szedegetünk.
Földanyára emlékezzünk. Rontás ellen védekezzünk.

9/30. Hetednap	Gyárfán-nap (szept. 24.)
Fokban, kertben gyümölcsszedés. Kalákában lekvár főzés.
Íz szárítás, aszalás. Közös ebéd, mulatás.

10/1. Hetedfő		Eufrozina-nap (szept. 25.)
Vénasszonyok meleg nyara. Jól szárad most vályog sara.
Építkezést befejezzed! Eső ellen védelmezzed!

10/2. Kettednap	Kozma- és Damján-nap (szept. 26.)
Kozma, Damján megsegít. Betegségből kigyógyít. 
Jó füveket megmutatja. Rossz heveket elmúlatja.

10/3. Harmadnap	Mirabella-nap (szept. 27.)
Lábasjószág számolása. Jelölése eladásra.
Sebeiket ellátják, Betegeket gyógyítják.

Erdőt, berket ne zavarjad! Madarakat ne zargassad!
Kígyók helyét elkerüljétek! Vadak földjét kíméljétek!

10/4. Negyednap	Vencel-nap (szept. 28.)
Gyümölcsös bort lefejtjük. Gyertyabábot készítünk.
Szüretidő közeledik. Jó gazda már készülődik.

Kisfarsang ünnepkör

10/5. Ötödnap		Mihály-nap (szept. 29.)
Kisfarsangot jól fogadjad! Házad, portád takarítsad!
Állatókat gondozzad! Betegeket gyógyítsad!

Hogyha Mihály öltöztet, jövőre György vetkőztet.
Keleti szél – kemény tél. Nyugati szél – esőt mér.

10/6. Hatodnap	Jeromos-nap (szept. 30.)
Őszi zöldség vására. Tél szűkének várása.
Kisfarsangot köszöntsétek. Esti gonoszt elűzzétek.

10/7. Hetednap	Terézia-nap (okt. 1.)
Zöldségeket teleltetik. Gumósokat elvermelik.
Télre gyűjtünk jófüveket, kenőcsökkel üvegeket.

10/8. Hetedfő		Berengár-nap (okt. 2.)
Legényjárás, bandázás. Próbatétel, avatás.
Eladólányt megnézik. Lányos házat fürkészik.

Hogyha lombot hullatja, gazdag nyarat mutatja.

10/9. Kettednap	Tereza-nap (okt. 3.)
Istállókat takarítják. Aklot, ólat kitisztítják.
Kifüstölik, bealmolják, behajtáshoz rendbe rakják.

10/10. Harmadnap	Ferenc-nap (okt. 4.)
Nyírfa ágat kitűzzed! Ártó erőt elűzzed!
Gyógyfüveket begyűjtsed! Szárításhoz felfűzzed!

10/11. Negyednap	Flávia-nap (okt. 5.)
Hagymát, tormát most vetik. Tavasszal így szedhetik.
Betegséget most gyógyítják. Ártó gonoszt így riasztják.

 10/12. Ötödnap	Ábrán-nap (okt. 6.)
Aki figyel éjfélkor, Jelet kap majd párjáról.
De ha néked nem tetszik, kössél meg mást szüretig!

10/13. Hatodnap	Amália-nap (okt. 7.)
Leányoknak szép estéje. Kötés-oldás jó éjjele.
Legényeket kibeszélik. Jóslást, bűbájt megbeszélik.

10/14. Hetednap	Brigitta-nap (okt. 8.)
Elő-szüret mustja forrt. Megmutatja az újbort.
Leánykérőt kínáljad! Háztűznézőt traktáljad!

10/15. Hetedfő	Dénes-nap (okt. 9.)
Szüretszőlőt válogassad! Ép édeset aszaltassad!
Többit mustnak kinyomassék! Törkölycefre érleltessék!

10/16. Kettednap	Gedeon-nap (okt. 10.)
Szőlőt olcsón vásárolhatsz. Édes mustot jól eladhatsz.
Újbor helyét elrendezzed! Áldomáskor örvendezzed!

10/17. Harmadnap	Placida-nap (okt. 11.)
Tested kenő kenegesse! Jó fürösztő dögönyözze!
Csontkovács is helyrerántja. Javas, néző kikúrálja. 

10/18. Negyednap	Miksa-nap (okt. 12.)
Szüretidény közepe, készülődés ideje.
Szedett tőkét rendbe rakják. Szőlőt, pincét takarítják.

10/19. Ötödnap	Ede-és Kálmán nap (okt. 13.)
Gyümölcsöket megint szedhetsz. Lekvárt és ízt ismét főzhetsz.
Befőttnek rakd szebbjéből! Bort ne készíts gyengébből!

Kálmán napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

10/20. Hatodnap	Ilona-nap (okt. 14.)
Szüretvégnek kezdete. Szüreti bál jó hete.
Fogatoknak felkészülés. Mulatságra készülődés.

Nagyleányok megegyeznek, este titkon útra kelnek.
Vénasszonyos öltözetben, vénemberes öltözékben.
Rejtett színben összegyűlnek, szalmaágyat ottan vetnek.
Leánygyűlést ottan tartják, bűbájt jóslást kitanulják.
Legényeket kibeszélik, szerelmükkel megigézik.
Vőlegényt, hogy behálózzák, szüretbálra babonázzák. 

10/21. Hetednap	Teréz-nap (okt. 15.)
Tűzhöz asszony ne érjen! Kerten kívül ne menjen!
Söprést, fonást ne tegye! Varrást, mosást kerülje!

10/22. Hetedfő	Gál-nap (okt. 16.)
Kisfarsangnak szép napja, vásároknak évadja.
Vadat és bőrt már vehetsz, halat bőven még lelhetsz. 

10/23. Kettednap	Hedvig-nap (okt. 17.)
Erdőt, irtást bejárjunk, vadgyümölcsöt találunk.
Édesebbet aszaljuk, csinosabbat elrakjuk.

10/24. Harmadnap	Lukács-nap (okt. 18.)
Lábasjószág jó vására, mészárosok mulatsága.
Szüreti bált megsegíti, hűvös napot felhevíti.

10/25. Negyednap	Ferdinánd-nap (okt. 19.)
Fogatokat felkészítik. Szerszámait fényesítik.
Hibás rosszát kijavítják. Áldomással felavatják.

10/26. Ötödnap	Vendel-nap (okt. 20.)
Állatoknak behajtása. Pásztoroknak számadása.
Kisfarsangi vásározás. Birkavágó mulatozás.

10/27. Hatodnap	Orsolya-nap (okt. 21.)
Szőlőmustot kezeljük. Leszűrjük és széttöltjük.
Megízleljük, kóstáljuk. Vendégeket kínáljuk.

Káposztát, ’ki nem hordatja, Simon-Júdás becsaphatja.

10/28. Hetednap	Kornélia-nap (okt. 22.)
Kendert és lent törhetjük. Tiloljuk és dörzsöljük,
Csávázzuk és fésüljük. Megfonjuk és megszőjük.

10/29. Hetedfő	Györgyi-nap (okt. 23.)
Szüretelést megsürgetjük, hogy rothadást elkerüljük.
Szőlőt rögtön kipréseljük, poshadását így kerüljük.

10/30. Kettednap	Salamon-nap (okt. 24. )
Állatokat behajtják. Tiszta ólba fogadják.
Vizet nékik, mentával. Almot száraz csalánnal.

10/31. Harmadnap	Dömös-nap (okt. 25.)
Legényeknek mérkőzése. Lovas, fogat versengése.
Próbatevés, beavatás. Győztesekre nagy áldomás.

11/1. Negyednap	Dömötör-nap (okt. 26.)
Állatvásár jeles napja. Okos gazda ki nem hagyja.
Új juhászév most kezdődik. Kapós pásztor elszerződik.

Őseinket nem feledjük, elhunytakat megtiszteljük!
Méltó szavak tetteikre! Boráldomás emlékükre!

11/2. Ötödnap		Szabina (okt. 27.)
Sebeimet gyógyítottam. Hajamat is megvágattam.
Tiszta vízben megfiredtem. Magokat is elvetettem.

Veteményest begyűjtöttük, télre valót elvermeltük.
Földanyánkat felköszöntjük! Ajándékát megköszönjük!
Rétest sütünk, káposztásat. Mézes murkost és almásat.
Gyümölcsboros áldomással, gyertyafényes áldozással.
Mi is osztunk alamizsnát, így tiszteljük Péntek anyját! 

11/3. Hatodnap	Simon-nap (okt. 28.)
Szüretidény legvége. Szüreti bál ideje.
Fogatoknak vonulása. Mulatozók bálozása.

Szüretet ’ki halogatja, pocsékba megy annak haszna.

11/4. Hetednap	Nárcisz-nap (okt. 29.)
Állatvásár közepe. Juhászbálnak ideje.
Határjárás, felfogadás. Borkóstoló mulatozás.

11/5. Hetedfő		Zenóbia-nap (okt. 30.)
Állatvásár végnapja, állatokat behajtja.
Új juhásznak vacsora, réginek csak csutora.

11/6. Kettednap	Farkas-nap (okt. 31.)
Vacsorakor, napvégével, elődöknek jó dicsével, 
Gyújtsatok fényt emlékükre! Igyatok az érdemükre!

11/7. Harmadnap	Mindszentek (nov. 1.)
Mindszenteknek esője, sok havat hoz télire.

Halottaknak süss kalácsot! Azzal kínáld meg családod!
Temetőbe abból vigyél! Kedves sírra abból tegyél!

11/8. Negyednap	Halottak-napja (nov. 2.)
Halottaid sírjára, mindig telik gyertyára!
Rakjál mellé virágot vagy egy színes szalagot!

Ebéd dukál vendégnek, rokonnak és léleknek.
Szerény étek, tucatnyi. Így illik most mulatni. 
Ahogy szokás kívánja, töltött téli káposzta. 
Frissen sütött kiscipó, szőlő, szilva és dió. 
Alma, rétes, pogácsa, koldus mézes kalácsa.
Tej és óbor, pálinka, ez kerül az asztalra.
Kenyér, víz, só és gyertya, vándor lelket nyugtatja.

11/9. Ötödnap		Győző-nap (nov. 3.)
Vadászok és madarászok, maradjon meg jó szokástok.
Ünnepetek megüljétek, szerencsétek becsüljétek!

11/10. Hatodnap	Károly-nap (nov. 4.)
Most kell szőlőt töltőzni, téli lakba költözni.
Tüzek helyét rendbe rakni, majd fürödni és jóllakni.

11/11. Hetednap	Imre-nap (nov. 5.)
Téli lakba befűtsél! Kenyeret már ott süssél!
De hidegben nem mossál, mert a penész megtalál!

Imre napján fohászkodjunk! Napnyugtakor tüzet gyújtsunk! 
Fejedelmünk erőt adjon! Dicső emlék fennmaradjon! 

11/12. Hetedfő	Lénárd-nap (nov. 6.)
Takarítsunk, rendet rakjunk! Kemencében tüzet gyújtsunk!
Nagymosás és tisztálkodás, hogy ne érjen baj és rontás.

11/13. Kettednap	Erneszt-nap (nov. 7.)
Újbor első lefejtése, újbor idény megkezdése.
Kerti vetést ne feledjük, jó időben még végezzük.

11/14. Harmadnap	Gottfrid-nap (nov. 8.)
Rokonok és komák napja. Aki betér, újbort kapja.
Leánykérőt szívvel látják. Háztűznézőt, most nem várják.
Kertben tüzet éjjel gyújtják. Gonoszt ezzel elriasztják.

11/15. Negyednap	Tivadar-nap (nov. 9.)
Tök, káposzta, burgonya, Örvendj háznak asszonya!
Lesz már étek, sokféle. Savanyú is télire.

11/16. Ötödnap	András-nap (nov. 10.)
Kölcsönt házból ki ne adj, mert szerencséd, úgy elhagy!
Cserébe kapsz hideglelést, betegséget, veszekedést!

Fehérnépnek fonója – igézésnek hajléka.
Asszonyokat felvidítják, menyecskéket kitanítják.
Leányokat beavatják. Embert, legényt becsábítják. 
Sors asszonyát megköszöntik. Áldomással megilletik

András napján fohászkodjunk! Napnyugtakor tüzet gyújtsunk! 
Nagy királyunk erőt adjon! Dicső emlék fennmaradjon! 

11/17. Hatodnap	Márton-nap (nov. 11.)
Márton napján libát egyél! Asztalodra újbort tegyél!
Legyen hozzá újliszt kenyér, ’s káposztát is bőven vegyél!

11/18. Hetednap	Jónás-nap (nov. 12.)
Leánybanda összegyűlik, naplementét együtt ülik.
Szerelmeket varázsolnak, rontásokat szétrombolnak. 

11/19. Hetedfő	Szaniszló-nap (nov. 13.)
Asszonynépek szövetkeznek,
Fonóhelyet berendeznek.
Szőni, fonni, pletykálkodni, 
Nagylányokkal anyáskodni.

Leány menjen a fonóba, hasonszőrű egy csokorba.
Anyja oda ne kövesse, komanénje felügyelje.
Testvére se járjon oda, térjen másik guzsalyosba.
Ismerkedjen, bizton-nyugton, tapasztaljon és okuljon.
Tanulja ki asszony dolgát, igézésnek csínját-bínját.

11/20. Kettednap	Klementina-nap (nov. 14.)
Szövés-fonás idénye, asszonynépnek erénye.
Nagyfarsangig dolgozgatnak, férfinépnek nyugtot hagynak.

11/21. Harmadnap	Lipót-nap (nov. 15.)
Kovács, ötvös, lakatos – fémmel bánni mind okos.
Tőlük mostan vásároljál, áldomást is velük igyál.

11/22. Negyednap	Ödön-nap (nov. 16.)
Kéményt tisztíts még időben, hogy ne fázzál majd hidegben.
Tetődet is megjavítsad! Ne ázzék be, ha majd olvad.

11/23. Ötödnap	Gergely-nap (nov. 17.)
Fölös ló, sok marha – takarmányt fogyassza.
Ami nem kell, most add el! Mert később már, nem kel el.

11/24. Hatodnap	Eugén-nap (nov. 18.)
Vásározás elő napja, leánykérést is lezárja.
Vízkeresztnek idejéig, Nagyfarsangnak elejéig.

11/25. Hetednap	Erzsébet-nap (nov. 19.)
Legutolsó állatvásár – következő újévre vár.
Csikós, gulyás bált most tartják, ’Ki próbát tesz, befogadják.

11/26. Hetedfő	Ödön-nap (nov. 20.)
Kisfarsangnak torkos napja. ’Ki tiszteli, fánkját kapja.
Szomszéd, koma kínálgatja. Nyomát borral lemosatja.

11/27. Kettednap	Kolumbán-nap (nov. 21.)
Kisfarsangnak sovány napja, szokás szerint anyós kapja!
Előzőleg vesszőt nyessél. És ha elment, szellőztessél!

11/28. Harmadnap	Cecília-nap (nov. 22.)
Kisfarsangnak rokonnapja, vigasságát testvér kapja.
Éneklés és adomázás. Borozás és mulatozás.

11/29. Negyednap	Kelemen-nap (nov. 23.)
Kisfarsangi vő-itató, legényekkel mulattató.
Legénybanda, legénypróba, beavatás legénymódra.

11/30. Ötödnap	Emma-nap (nov. 24.)
Kisfarsangi asszonynap, asszonyon lesz a kalap!
Férfi, hogyha elfogják, ha nem vigyáz, megnyomják! 

12/1. Hatodnap	Katalin-nap (nov. 25.)
Kisfarsangnak legvége, vigadalom estéje.
Mulatságok éjfélig, onnantól már tiltatik!

Kisböjt ideje

12/2. Hetednap	Kurt-nap (nov. 26.)
Kisfarsangi húshagyó. Lakodalmat lezáró.
Maradékot megeszik. ’mi tartható, elteszik.

Napmentével tüzet gyújtsál! Farsang szennyet tűzre hányjál!
Rossz bőrt ’s dögöt elégessed, toportyánt így elkergessed! 

12/3. Hetedfő		Virgil-nap (nov. 27.)
Kisfarsangi hamvazó. Téleleji rendrakó.
Karácsonyig böjtölés. Nagyfarsangig pihenés.

Kamrát, pincét rendbe rakjad! Házad, portád takarítsad! 
Napnyugtával gyújtsd tüzét! Égesd farsang szemetét!

12/4. Kettednap	Terestyén-nap (nov. 28.)
Most már lehet fát kivágni, gyümölcsöket még meglelni.
Köszönjük meg Földanyának! Jó alkalom áldomásnak!

12/5. Harmadnap	Filoména-nap (nov. 29.)
András előtt kendert vetek, hogy megtudjam, kihez megyek.
Korsó vízbe almát rakok, másnap attól kedvest látok.

12/6. Negyednap	András-nap (nov. 30.)
Megérkezett jósló András, kezdődhet a disznóvágás.
Aki böjtöl egész napján, párját látja éjszakáján.

András hava olvadó, vetéseknek, bíz’ nem jó.

András-lepényt lányok sütik. Leánybandát vendégelik.
Új süldőlányt megkóstálják. Lepényevést eljátszatják.
Ha megfelelt befogadják. Igézésbe beavatják.
Kötést-oldást kitanulják. Jövendőjét megláttatják.
Este tüzet gerjesztenek. Tejrontókra ijesztenek. 

12/7. Ötödnap		Bozsena-nap (dec. 1.)
Luca-napra vásznat szabjál, abból hosszú inget varrjál.
Tisztuláshoz, áldozáshoz, bűbájhoz és hárításhoz.

12/8. Hatodnap	Bodomér-nap (dec. 2.)
Kölcsönt házból ki ne adj! Ajándékot se fogadj!
Állatokat ne vegyél! Ígéretet ne tegyél!

12/9. Hetednap	Ferenc-nap (dec. 3.)
	Tollfosztó, borfejtő – Tisztuló vasárnap.

Mosott ruhát ne száríts… kint! 
Viszketése hozhat rád… kínt.

12/10. Hetedfő	Borbála-nap (dec. 4.)
Borbála ág vízbe rakva, Karácsonyra kivirulva, 
Ifjú lánynak azt jósolja, közeleg már házassága.

Barbarának leánya, jósló búzát hajtatja.
Bélest süti legénynek, pogácsákat öregeknek. 
Borbálának asszonya, fonást-szövést nem állja.
Kelengyéket hímezi, legényeket becézi.

12/11. Kettednap	Sába-nap (dec. 5.)
Nagyfiúkat egybegyűjtik, próbatétre felkészítik.
Leányjárást kigondolják. Szokást, módit, így betartják.

12/12. Harmadnap	Miklós-nap (dec. 6.)
Lovakat ma ne hajtástok, istállóban jól tartsátok!
Etessétek, gondozzátok, kényeztetve gyógyítsátok!

Nagyfiúkat kiválasztják, próbát téve felavatják.
Aki legény ekkortól, házasodhat farsangkor.

Ki próbát tett falut járjon, álorcában maskarázzon.
Ökör módra láncon járjon, lányos háznál kaput rázzon.
Ügyelj gazda, bezárkózzál! Maskarásban meg ne bízzál!
Mert, boglyádat széjjelszórja, kerti ágyas széttapodja.

12/13. Negyednap	Ambrus-nap (dec. 7.)
Almabor és mézes bor, jól jön Luca éjfélkor.
Ágyad mellé mérjed ki, hogy időre forrjon ki.

12/14. Ötödnap	Mária-nap (dec. 8.)
Föld nyugalma megáldassék, Boldogasszony köszöntessék. 
Leányokat beavatják, hogy farsangkor nőül adják.

Tűzön vizet felforralnak. Füves vízben megtisztulnak. 
Szagos gőzben párolódnak. Jó olajjal mázolódnak.
Égruhában szárítkoznak. Láng fényében bűbájkodnak.
Majd, Szépasszonyt megköszöntik. Áldomással megilletik.
Szemmel verést így kerülik. Szerelmüket így igézik.

12/15. Hatodnap	Valéria-nap (dec. 9).
Nagylányokat összegyűjtik, bűbájt űzni felkészítik.
Luca-járást kigondolják, férfisértést megbosszulják.

Sötét Anna estét járja. Viselőset megriasztja.
Asszony házat el ne hagyjon! Rontás nehogy ráragadjon.
Férfit, legényt sem kíméli. Tisztes útról letéríti.

12/16. Hetednap	Judit-nap (dec. 10.)
	Próbáló, avató – Cégéres vasárnap.

Nagylányokat összehívják, asszonyokkal kitanítják,
Tapasztaltak beavatják, ’kiben bíznak, befogadják.

12/17. Hetedfő	Damáz-nap (dec. 11.)
Nagylányokat egybegyűjtik, farsangolást megbeszélik.
Csábítgatást megtanulják! Kötést, oldást kiokulják!

12/18. Kettednap	Johanna-nap (dec. 12.)
Néző estéje. Kenő sötétje. Tudó éjjele. Hívő éjdele.
Hogyha Luca sárban jár, Karácsony már hóban áll.

12/19. Harmadnap	Luca-nap (dec. 13.)
Férfi házat el ne hagyja, mert fehérnép megnyomhatja!
Luca-széket elkezdje, Luca-naptárt készítse!

12/20. Negyednap	Bertold-nap (dec. 14.)
Idegen nőt be ne engedj! Külső rontást, hogy ne szenvedj!
Jobb, ha Te mész el hozzája, baj maradjon inkább nála.

12/21. Ötödnap	Detre-nap (dec. 15.)
Készítsd sajtot birsalmából, mézes, diós mandulából.
Karácsonynak ünnepére, gyermekeknek jókedvére!

12/22. Hatodnap	Albina-nap (dec. 16.)
Gyógyfüveid megszemléljed. Hibásabbját kiszemeljed.
Fahamut is összegyűjtsed. Szappanodat azzal főzzed.

12/23. Hetednap	Lázár-nap (dec. 17.)
Kikúráló vasárnapja. Szerencsét hoz napnyugtája.
Aki józan, kártyát verjen! Aki ivott, kockát vessen!

12/24. Hetedfő	Grácián-nap (dec. 18.)
Méhviaszból formálj gyertyát! Hetednapra lássad lángját!
Vágjál hozzá fenyőtüskét, szárítva jól adja füstjét!

12/25. Kettednap	Dárius-nap (dec. 19.)
Égess meszet tisztításhoz, bőrnek, sebnek gyógyuláshoz!
Madarakat megetessed, Földanyánkat így köszöntsed!

12/26. Harmadnap	Teofil-nap (dec. 20.)
Viselős nő, ki ne menjen! Kerítésen maradjon benn!
Szemmel, hogy ne verethessék. Teje, hogy ne rekeszthessék.

12/27. Negyednap	Tamás-nap (dec. 21)
Gyújtsunk este gyertyát, Napnak segíteni!
Tavasznak eljöttét, ekképp siettetni!

12/28. Ötödnap	Zénó-nap (dec. 22.)
Karácsonyra főzz káposztát! Töltsél hozzá kolbászt, hurkát!
Legény ’s leány most vigyázzon! Gonosz által ne nyomódjon.

12/29. Hatodnap	Viktória-nap (dec. 23.)
Gyűjts tűzifát Karácsonyra! Süss kalácsot asztalára!
Minden ételt elkészítsél! Újbort hozzá jól lefejtsél!

12/30. Hetednap	Karácsony előestéje (dec. 24.)
Bableves és mákos guba. Káposzta és túrós buga.
Alma, dió, bor hozzája. Kisböjt időt illőn zárja.

Nyári kalászt, ’mit őriztük, Nagykarácsony estére,
Koszorúsnak feldíszítjük, őseinknek dicsére.
Vízkeresztig megőrizzük, ünnepeink díszébe.
Majd, hamuvá elégetjük, ’s szórjuk fürdők vizébe.

Éjjel feküdj a földre, egy fertályi időre. 
Kaparj lyukat a földbe, majd hajoljál fölébe.
Jobb füleddel hallgassad, lyuknak zaját faggassad.
Szekér hangját, ha hallod, újév titkát megtudod.
Teli szekér moraja, gazdag termést jósolja.
Üres szekér robaja, gyenge termést jósolja.

Éjfél előtt tüzet gyújtsál! Ehhez jó fát, kellőt tartsál! 
Tölgy, fűz, nyír, nyár – ezt javallják. Füstjük – gonoszt távol tartják.

Lezárva: 2014. december 13-án.